text:
Í eini grein úr “American journal of play”, á vári 2011, skrivar Peter Gray, sálarfrøðingur og granskari innan spæl hjá børnum um ein møguligan samanhang millum minkandi sjálvstýrdum spæli (frítt spæl) hjá børnum og hækkandi sálarsjúku.
Minkandi spæl
Í greinini vísir Peter Gray á eina gongd, har børn í minni og minni mun sleppa at avgerða sjálvi hvar og hvussu tey spæla. Frá tí at tað var vanligt í 50’unum og 60’unum í USA at síggja børn spæla úti á vegunum, eru vegirnir vorðnir manntómir - og sær man ein hóp av børnum í dag, eru tey í onkrum búna og ígongd við onkrum vaksnamannastýrdum tiltakið - sum oftast innan onkra ítrottargrein. Kanningar siga at skúlagongdin økist, nøgdin av skúlatingum økist - samstundis broytist spælimynstri frá at vera úti til at vera frammanfyri skermar.
Hesa gongd kenna vit væl aftur í Føroyum, har vit í dag síggja færri og færri børn spæla úti ella í vaksnastýrdum spølum.
Dagstovnar, longri skúladagar og meira skipað frítíðarvirksemi hevur avloyst rúmi fyri tí frælsa ella fría spælinum.
Sjálvandi er ein partur av hesum grunda á øktar vandar, s.s. økt ferðsla. Men tað setur so krøv til dagstovar, skúlar og frítíðarvirksemi, at hesi taka hædd fyri broyttu viðurskiftunum/umstøðunum og hjálpa børnunum at finna rúm fyri tí fría spælinum.
Sálarstøðan
Kanningar sum Peter Gray vísir á, um øktar sálarsjúkur kunnu nevnast t.d. Minnesota Multiphasic Personality Inventory (MMPI), ein leypandi kanning frá 1948, har tey hava kanna børn millum 9-11 ár, vísir at børn í størri og størri mun kenna seg strongd og líða av tunglyndi - hetta talið bleiv umleið áttafalda frá 1948 fram til 1989. Hendan kanningin passaði eisini væl við hækkandi talið av sjálvmorðum í sama øki.
Ávirkan á tilveruna
Aðrar ábendingar um at børn er verri fyri sálarliga, í dag, í mun til fyrr, er at børn hava minni kenslu av, at hava ávirkan á egi lívið. Tað eru færri og færri støður har barnið hevur møguleika, at fylgja síni egnu dagskrá og fleiri og fleiri støður har barnið er noytt, at fylgja reglum og skipanum, ið vaskin hava sett í verk. Hetta í sær sjálvum fyllur børn við einari kenslu av, at okkurt ringt fer at henda - sum tey ikki fáa stýrt - og førir hetta eisini til strongd og tunglyndi.
Ein kanning við heitið “the Children’s Nowicki-Stricklund Internal-External Control Scale (CNSIE)”, sum hevur koyrt frá 70’ini fram til nú, mátar hvussu børn/ung kenna seg stýrd av sær sjálvum (innarastýring) og ella øðrum uttanfyristandandi viðurskiftum (uttari stýring), vísir at børn í minni og minni mun kenna seg hava ávirkan ella at kunna stýra sínum egna lívi. Børnini trúgva meira og meira, at tey eru fanga og hjálparsleys.
Narcissisma
Ein gongd har børn gerast meira sjálvupptikin og ávirka av tí sum kemur uttanifrá - tað at vera ríkur, síggja gott út og eiga flott og dýr ting, er eisini nakað sum vindur uppá seg. Hetta hevur ein kanning, ið byrjaði síðst í 70’unum víst. Kanningin kallast “The Narcissistic Personality Inventory” (NPI). Hetta vísir at børnini eru vorðin meira sjálvupptikin og hava meira anti-sosiala atferð. Narcissisma hevur tað við sær at fólk gerast meira upptikin av “tingum”, og halda at onnur fólk og ting gera tey lukkulig, meðan innara sálarlívið er heldur veikt. Tá tú heldur at onnur enn tú sjálvur hava ábyrgdina fyri tínari eydnu, er skjótt, at verða skuffaður. Hetta er samstundis tað sum marknaðarkreftirnar/marknaðarføring tykist at ala fram.
Hví hevur hetta samband við minkandi frítt spæl?
Peter Gray vísir á at børn, ið fáa góðar umstøður at spæla frítt við onnur børn, fáa eitt betur sálarlív og menna sunnari sosial evni.
Í spælið mennir barnið náttúrligu evnini at fylgja sínum áhuga og evnum. At liva í nú’inum - uttan at skula á skeið í mindfullness, joga ella okkurt líknandi.
Í spælið mennir barnið evnini at taka avgerðir, loysa vandamál, stýra sær sjálvum og at fylgja reglum.
Í spælið mennir barnið evnini at stýra kenslum, lærir hvussu man fær vinir og hvussu man virkar á jøvnum føti við onnur.
Stutt sagt, spæl ger børn glað, og harvið minkar tað um “ólukkulig” børn.
Hetta við minkandi úti spælið er í sjálvum sær møguligar orsøkir til at onnur ting stinga seg upp, sum t.d. ADHD og annað. Børn skulu í dag allatíðina tillaga seg einum stýrdum heimi, tey hava ikki sum fyrr møguleika at menna síni evni í frið og náðum.
Greinin sum hetta er tikið úr kann lesast á heimasíðuni: psychologytoday.com/experts/peter-gray.
So mín áheitan á myndugleikarnar er - hugsið meira um at skapa betri og frælsari umstøður soleiðis, at vit økja um møguleikarnar fyri frælsum/fríum spæli.
Jógvan Philbrow


c: text/html

text:
Hvussu fái eg besta tilboðið?
Fyri at fáa besta tilboðið uppá tína uppgávu, er umráðandi at uppgávan er væl lýst. Jú fleiri upplýsingar eru, tess lættari er hjá veitaranum at geva eitt realistiskt tilboð. Hetta er tí at veitarar vilja tryggja seg mótvegis óvæntaðum útreiðslum.
Eitt annað ið er vert at hava í huganum, er nær á árinum uppgávan skal bjóðast út. Og hvussu langa tíð áðrenn, uppgávan skal bjóðast út.
Hvat skal eg upplýsa?
Skalt tú t.d. hava húsini málaði, er umráðandi at upplýsa støddina á húsinum (fermetrar, tal av hæddum osfr.). Eisini er hent at upplýsa hvussu nógv vindeygu og hurðar eru, og um hesi skulu reinsast og málast.
Til ber at viðhefta tekningina av húsinum. Og hetta er serliga hent, tá talan er um nýbygging ella størri umvæling. Tá talan er um el-arbeiði, er eisini sera hent við eini tekning sum vísur el-innleggingarnar. Eru el-tekningar ikki tøkar, ber eisini til at taka mynd av staðnum har arbeiði skal gerast, og síðani tekna eina skitsu á myndina.
Eitt annað sum er vert at hugsa um, serliga tá talan er um at stoypa t.d. garð, er at upplýsa um grivið er fyri garðinum. Og eisini hvussu undirlagið er.
Royndir vísa, at jú betri uppgávan er lýst, tess størri er áhugin fyri uppgávuni.
STOVNAÐ UPPGÁVUNA HER!
Ver í góðari tíð
Alt eftir árstíðini, so er ymiskt hvussu nógvar uppgávur veitarar hava. Um summarið er oftast nógv á skránni, og tí er álmanakkin nærum fullur. Tá kann vera torført at fáa fatur á einum veitara. Tí kann tað vera ein fyrimunur at stovna uppgávuna í góðari tíð. Hetta gevur veitaranum betri tíð at koma við einum tilboði, og tú hevur betri tíð at umhugsa tey innkomnu tilboðini.
Gongur tú og umhugsar at skifta tak, so skal hetta helst ikki gerast á hávetri. Tí síggja vit ofta at uppgávurnar verða bjóðarar út seint á vári, tá takið skal skiftast um summarið. Umframt at veitarar hava fleiri uppgávur um hendurnar, so skal tað eisini takast hædd fyri at hetta er hægsta feriutíð.
Tí er skilagott at stovna eina slíka uppgávu um veturin, men boða frá at hetta skal ikki loysast fyrrenn komandi vár ella summar. Hetta gevur veitarum fyrst og fremst góða tíð at tilrættisleggja uppgávuna, og harvið koma við einum meira nágreiniligum tilboði. Í skipanini hjá veita.fo, ber til at áseta dato nær uppgávan skal vera liðug.
Við at fylgja hesum báðum einføldu ráðum, eru størri sannlíkindini fyri at tú fært fleiri tilboð uppá tína uppgávu.

robotstxt: allowed

filter: keep


text:
Áhh sum mær dámar væl hesa løttu dessertina. Hon er ein sikkur vinnari, sum tey flestu dáma. Hendan dessertin er so løtt at gera, og kann eisini gerast langt frammanundan hon skal borðreiðast. Vit fara bara beint í gongd. ... Continue reading →
Eg vildi fegin hava okkurt fitt og praktiskt til puslikrókin hjá okkum. Nú eg havi verið í barnsburðarfarloyvi, havi eg virkuliga hugnað mær við hesum DIY verkætlaðunum. So ístaðin fyri at keypa hetta, keypti eg heldur toy og seymaði tað... Continue reading →
Føðisøga Endiliga fingu vit okkara elskaðu prinsessu út! Lívið hevur eina heilt nýggja meining, og kærleiksrúsurin streymar ígjøgnum kroppin hvønn dag. Hetta er so fantastiskt, at ongi orð kunnu lýsa mína gleði og kærleika fyri hesum undurfulla barninum (og pápanum,... Continue reading →
Hey tit, ja eg sigi soleiðis, tí tað virkar sum at ein rúm tíð er liðin, síðani eg havi skrivað ein av teimum persónligu bloggunum. Men nakað stórsligið er hent – ja, mín lítla familja hevur fingið ein nýggjan lim.... Continue reading →
Henda vakra køkan er í nýggjasta tilboðsblaðnum hjá Á. Flott ha? Hon er faktisk løtt at gera, og so prýður hon soo væl eitt føðingardagsborð. Køkubotnar 4 egg 150 g sukur 150 g mjøl 1 tsk bakipulvur Set ovnin á... Continue reading →


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Fólkaatkvøða í Kvívíkar Kommunu um kommunusamanlegging
Fólkatkvøða var í Kvívíkar Kommunu í gjár, 31. mai '11. Úrslitið gjørdist, at 226 (72,2%) tóku undir við kommunusamanlegging, meðan 87 (27,8%) vóru ímóti samanlegging; 13 atkvøður vórðu ikki góðkendar.
Av teimum, sum tóku undir við kommunusamanlegging, vildu 167 leggja saman við Tórshavnar Kommunu, 49 saman við Vestmanna Kommunu og 10 saman við Vága Kommunu. Av teimum, sum ikki tóku undir við kommunusamanlegging, vildu 64 leggja saman við Tórshavnar Kommunu, 14 saman við Vestmanna Kommunu og 9 saman við Vága Kommunu.
Úrslitið er greitt, veljararnir í Kvívíkar Kommunu vilja leggja saman við Tórshavnar Kommunu.
Vit gjørdust ikki bilsin av úrslitinum; men vit høvdu ikki væntað, at meirilutin fyri samanlegging gjørdist so stórur. Tað er ongin ivi um, at tað lættasta valið er at velja samanlegging við Tórshavnar Kommunu, tí Tórshavnar Kommuna er ein sterk, rík og eftir øllum at døma vælrikin kommuna. Spurningurin er tó, um kvívíkingar gjørdu rætta valið, tí teirra møguleikar at ávirka verður nógv avmarkaður.
Bygdarráðið í Vestmanna fer nú at endurskoða sína støðu. Vestmenningar hava fyrr víst á, at vit vildu samstarva við hinar kommunurnar á Streymoynni. Úrslitið av fólkaatkvøðuni í Kvívík vísir, at tað vilja teir eisini. Vestmenningar vildu fegin leggja saman við Kvívíkar Kommunu 90,1% tók undir við hesi samanlegging men kvívíkingar vilja ikki leggja saman við okkum. Vit mugu góðtaka teirra støðutakan. Einasti samanleggingarmøguleiki hjá okkum er nú, at leggja saman við Tórshavnar Kommunu; bygdarráðið fer at umrøða, um fólkaatkvøða skal vera um nevndu samanlegging, og nær hon møguliga skal vera.
Tað verður áhugavert at síggja, hvørja støðu landsmyndugleikarnir taka til avgerðina hjá Kvívíkar Kommunu. Fyrr hava teir verið ímóti, at Tórshavnar Kommuna gjørdist størri, meðan undirtøka tykist at vera fyri 9 kommunum, har Vestmanna og Kvívíkar Kommunur eru ein samanløgd kommuna.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Hafez
Shams al-din Hafiz ella Hafez (í veruleikanum: Khwāje Šamsod-dīn Mohammad Hāfez-e Šīrāzī, خواجه شمسالدین محمد حافظ شیرازی ; føddur 1320 í Shiraz í tí núverandi Iran, deyður 1390 í Shiraz) var ein persiskur yrkjari og mystikari.
Hafez verður sæddur sum ein persiskur/iranskur tjóðaryrkjari, og yrkingar hansara verða enn nýttar. Yrkingarnar eru skrivaðar í forminum ghazal, við dupultum versum og monorímum. Skaldskapur hansara umfatar millum 500 og 600 yrkingar, tó fær hann æruna fyri at hava skrivað í minsta lagi 709 yrkingar. Standardútgávan Divân-e Hâfez inniheldur umleið 500 yrkingar.
Slóðir úteftir[rætta | rætta wikitekst]
- Hafiz liv och verk Ashk Dahléns essays um lívið hjá Hafez (á svenskum)
- Hafiz on Love Heimasíðan hjá Shahriar Shahriari um skaldið


text:
Ari av Rana
07.02.2018 - 23:39
Ítróttur > Ítróttur > Fótbóltur
Tottenham vann í kvøld ein tryggan 2-0 sigur á Newport í FA Cup umdysti. Støðan endaði 2-0 til felagið úr London.
Tottenham kom 1-0 á odda eftir 26 minuttir, tá Newport leikarin Dan Butler gjørdi sjálvmál. Í 34. minutti skoraði argentinski miðvallarin hjá Tottenham, Erik Lamela, til endaligu støðuna 2-0.
16 lið eru nú eftir í stóru ensku steypakappingini. Favorittar at vinna kappingina eru oddaliðið í Premier League, Manchester City. Hini liðinum, sum væntandi far at standa seg væl eru Manchester United, Chelsea og Tottenham.


text:
Orð: M.B. Landstad
Týtt: Jóan Chr. Poulsen (1.-4. ør.) og Mikkjal á Ryggi (5.-6. ør.)
Eg veit mær ein blund í Jesu navn,
tá lívið til deyða hallar,
tá foldin meg tekur blítt í favn
og móðurliga meg ballar,
tá sálin hjá Guði væl er goymd,
og burt eru sorgir allar.
Eg veit mær ein sælan kvøldarfrið,
tá foldarlívs strev er endað,
eg frøist og gleðist so mangan við
á himmalsins strond at lenda,
eg vil so fegin til hvílu gá
og heiminum bakið venda.
Eg veit mær ein morgun við lúðraljóð,
sum gellir um bygd og býir,
sum vekur meg upp úr deyðans ró,
Guðs sonur av himli stígur;
hann kallar meg upp úr deyðans nátt
og himla sælu mær býður.
Tann morgunin mær so kærur er,
eg veit mær ei nakran betur.
O, veri hann næsta morgun her,
eg suffi við sólarsetur;
eg syngi um hann um morgunstund,
tá fuglur í lundum letur.
Og frelsarans rødd við hvørja grøv
tey deyðu til lívs tá kallar;
hátt ljóðar hans boð um lond og høv,
og fram koma sálir allar,
tey halgu hann tekur heim við sær
til faðirsins dýrdarhallar.
O, Jesus, ver tú ta stund mær hjá,
tá lív mítt her enda hevur,
og sig mínum kæru blídliga frá:
hann deyður ei er, hann svevur.
Eg veit fullvist, at vár faðir tá
nýtt lív mær í himli gevur.


text:
Í kavaveðrinum hósdagin tann 18. desember skrivaðu stjórin í Norðoya Sparikassa Marner Mortensen og formaðurin í Ægir Símun á Høvdanum undir ein nýggjan trý ára sponsoravtalu. Við í samkomuni vóru eisini besti svimjarnir í Ægir og aftaná bleiv bjóða lagkaka, frugtdessert og kaffi á loftinum í Sparikassanum.
Norðoya Sparikassi hevur verið høvuðssponsor hjá Ægir í mong ár og hevur verið við til, at Ægir telist ímillum bestu svimjifeløgunum í Føroyum. Ì ár hevur gingist væl hjá Ægir og tann svimjarin, sum hevur klára seg eina best, var Alvi Hjelm, sum kom heimaftur frá Nordiskt Mesterskab í desember við trimum heiðursmerkum. Sjálvandi hevði hann heiðursmerkini við í Sparikassan hósdagin.
Aðrir svimjarar, sum hava klára seg væl í ár eru: Cecilia Wigant Eysturdal, sum luttók í heimsmeistaraskapinum í Doha. Signhild Joensen, Victoria Wigant Eysturdal og Ásbjørg Hjelm, sum luttóku í NJM og Alvi Hjelm sum luttók í NM. Fleirimet eru sett og ungdómsarbeiðið hjá Ægir, við Karsten Wigant Andersen á odda, er við at menna seg aftur.
Í 2015 verður eitt stórt ár fyri Ægir, tá ið felagið fyllir 40 ár í januar og í febuar verður stór veitsla í Skálanum. Í Januar ferð okkara 1. lið og 2. lið til Ísland í svimjikapping og so vera eisini Oyggjaleikirnir hildnir í Jersey og har skulu vit royna, at fáa so nógvar svimjarar við sum møguligt.
Formaðurin í Ægir er stak væl nøgdir við sáttmálan og heitti hann á allar svimjarnar í Ægir, nú høvuðssponsorurin er Norðoya Sparikassin, at teir brúkti NS sum teirra banka og vónaði at samstarvið fór at vera gott, bæði fyri Sparikassan og Ægir.


text:
Í kjakinum um prýðingar av almennum bygningum hava onkrar røddir verið frammi um, at vit fyrst og fremst eiga at hugsa um brúkaran og um teirra ávísa listarliga tokka. Hetta verður t.d. gjørt í Vallalíð, har tey uppá allar mátar taka støði í teimum einstøku íbúgvunum og at fjálga so væl um tey sum til ber. Tí hava tey hongt ymiskar svarthvítar fotomyndir upp við myndevnum úr gomlum døgum, sum eru relevant fyri eldri fólk. Trupulleikin við hesum er sjálvandi tað, at hesar myndirnar ikki fara at hóska, tá næsta ættarlið flytir inn og tá kann tað gerast heldur trupult og kostnaðarmikið at skifta út javnt og samt. Góðskulist hevur ein avgjørdan fyrimun. Tað síggja vit, um vit til dømis hugsa um Tórshavnar Kommunuskúla, er tað ótrúligt at hugsa sær, at tann prýðingin er frá 1956. Eg seti nakrar myndir inn her av væl eydnaðum prýðingum.
Zacharias Heinesen skoðar verkið hjá Williami Heinesen. Janus Kamban gjørdi relieffið uttan á Kommunuskúlanum.
Ingálvur av Reyni - fína myndin hongur uppiá í samkomuhøll Kommunuskúlans
Væl eydnað prýðing hjá Hansinu Iversen í Leirvíkar Skúla
Tinghúsið randað av summarsligum trøum. Hansina Iversen hevur teknað mynstrið á umbygda telefonhúsinum, sum Heidi Poulsen arkitektur MAA stóð fyri
Prýðingin í Útvarpshúsinum riggar sera væl til tað ráa, brutalistiska úttrykkið í rúminum
Ein framúrskarandi mynd hjá Ingálvi av Reyni
Urtapottar og húsaskorð, sum órógva rúmið
(KP)


text:
Madonna Lousa Veronica Ciccone Ritchie er fødd 16. august 1958 í Bay City í Michigan. Hon er ein av átta børnum í eini stórari italskari familju.
Hon er fyrst og fremst sangari og sangskrivari.
Madonna skrivaði sáttmála við Sire Records í 1982 og hevur síðan selt tvey hundrað milliónir plátur/fløgur um allan heim.
Sum sangari er hon kend og fagnað um allan heim. Hon verður søgd at vera tann sangarinnan, sum hevur vunnið flest pengar í yrki sínum. Sagt verður, at konsertferðin hon gjørdi í 2006, Confession Tour, er mest væleydnaða konsertferð, nøkur sangarinna hevur gjørt.
Hon er eisini dansari. Var við í dansibólkinum hjá Marthu Graham og Alvin Ailey Dance Troop í New York.
Hon er filmsleikari. Hon hevur spælt við í Desperately seeking Susan, Dick Tracy, A League of their own, Truth or Dare og í Evita, har hon vann eina Golden Globe.
Hon er eisini rithøvundur og hevur skrivað fimm bøkur til børn. Fyrsta bókin Ensku rósurnar kom út í 2003.
Útgávur:
2003 Ensku rósurnar
2003 Peabody & súreplini
2004 Yakov og teir sjey tjóvirnir
2004 Ævintýrið um Abdi
2005 Lotsa de Casha
Ummæli/umrøða:
Anna Schäffer: Barbie i den beste av alle verdener. www.barnebokkritikk.no/23.okt.2003
Georg L. Petersen: Tá Madonna-maskinan fór á rull. Dimmalætting/Bókajól 20. nov. 2003
Hugin Eide: Madonna á trúboðanarferð og tvey onnur barnabókaummæli. Vísir jólini 2004
Heimasíða:


text:
Krabbameinsambulatoriið á Landssjúkrahúsinum
Krabbameinsambulatoriið móttekur krabbameinssjúklingar í dagviðgerð og er partur av Medisinska deplinum. Á deildina koma sjúklingar, sum hava fingið staðfest ymsar krabbameinsjúkur.
Deildin hevur tvær eindir:
Viðtalueind og Viðgerðareind
Viðtalueindin
Á Viðtalueindini kemur tú til samrøðu við lækna og sjúkrrøktarfrøðing. Serlæknar, sum eru knýttir at deildini, eru onkologar av Rìkissjúkrahúsinum í Keypmannahavn.
Tú kanst tíverri ikki vænta at hitta sama lækna til allar viðtalurnar.
Viðgerðareindin
Á Viðgerðareindini verða ymiskar medisinskar viðgerðir í sambandi við krabbameinssjúku givnar, so sum kemoterapi, blóð og annað.
Á deildini arbeiða seks sjúkrarøktarfrøðingar við drúgvum royndum í onkologi, sum skiftast um at arbeiða á viðtalueindini og viðgerðareindini.
Deildin strembar eftir, at sjúklingarnir mest møguliga hava samband við somu sjúkrarøktarfrøðingarnar.
Tú eru vælkomin at ringja til deildina við spurningum.
Eru tað týdningarmikil viðurskifti, sum hava við tína krabbameinssjúku ella viðgerð at gera, ber til í dagtímunum at verða umstillað/ur til deildina, eisini uttan fyri telefontíðina, við at siga við umstillingina, at tað er týdningarmikið.
Ert tú í viðgerð við kemo og verður akutt ávirkað/ur, tá ið dagdeildin er stongd, skalt tú ringja á Landssjúkrahúsið á telefon 304500 ella møta á skaðastovuni og siga, at tú eru í kemoterapiviðgerð og biðja um at tosa við vakthavandi lækna á medisinsku deild.
Viðurskifti, sum eru týdningarmikil at boða frá, um tygum eru í kemoviðgerð:
- Ússalig/ur, fepur yvir 38.5 ella skjálvti.
- Bløðing
- Trongd
- Ring pína
- Høvuðpína, ørilsi ella sjónarórógv
- Áhaldandi diaré
- Áhaldandi spýggja
Tá ið tú møtir á G3, verður tú biðin um at boða frá við diskin, áðrenn tú fert víðari.
Mælt verður til, at tú hevur ein avvarðandi við, tá ið tú kemur til samrøðu ella viðgerð. Serliga til ta fyrstu samrøðuna, tí ofta verða so nógvir upplýsingar givnir, at ógvuliga nógv er at minnast.
Bíðitíð
Miðað verður ímóti at sleppa undan bíðitíð. Tað eydnast ikki altíð og kann verða grundað á óvæntaðar umstøður ella, at onkur bráðfeingis sjúklingur er komin á deildina.
Fartelefon og telda
Loyvt er at brúka fartelefonir og farteldir á deildini, og atgongd fæst til internetið á Landssjúkrahúsinum ókeypis við at logga á gestanetið hjá LS, ongin kota krevst.
Parkering
Í garðinum framman fyri sjúkrahúsið er loyvt at parkera bilin í 2 tímar. Í leiðbeiningini í forhøllini ber til at fáa fráboðanarskelti, sum loyvir longri parkering, t.d. um tygum skulu hava viðgerð, sum tekur longur enn 2 tímar.
Les meiri um Krabbameinsambulatoriið á heimasíðuni hjá Landssjúkrahúsinum á leinkjuni her.
Kelda LS


text:
Konsert í Ribarhúsi
Hóskvøldið 17. august 2017, kl. 19.30. Við Klarinettkvartettini Urval Ensemble
Marnhild Hilma Kambsenni - Húsini tosa
Listaframsýning hjá Marnhild Hilma Kambsenni verður í Ribarhús í Fuglafirði 16.august til 5.septembur 2017. Fernisering er tann 16.august kl. 19:00
Vera Mørkøre og Elin Nora Reines í Ribarhúsi
Vera Mørkøre og Elin Nora Reines í Ribarhúsi -20 juli til 15. August 2017. Hósdagin, 20 juli lata Vera Mørkøre og Elin Nora Reines upp málningaframsýning í Ribarhúsi í Fuglafirði. Tær hava valt at vera saman um framsýningina. Eisini fyri at gera framsýningina meira fjølbroytta.


text:
Tróndur Arge 16.05.2018 (21:46)
Atletico Madrid vann Europa League
Atletico Madrid hevur í kvøld vunnið Europa League. Tað gjørdu teir við at vinna 3-0 á Marseille í franska býnum, Lyon. Stóri spælarin á vøllinum var Antoine Griezmann, sum skoraði tvey av málinum.
Les eisini: Suni Juul Pedersen um Atletico Madrid
Longu í fyrra hálvleiki var greitt, at talan bleiv um mótbrekku hjá franska Marseille. Fyrst mistu teir bóltin á egnari hálvu og blivu revsaðir. Antoine Griezmann bleiv spældur leysur og skoraði til 1-0. Løtu seinni mátti stóran stjørna á liðnum, Dimitri Payet, takka fyri seg vegna skaða.
Bara fýra minuttir inn í seinna hálvleik økti sami Antoine Griezmann til 2-0. Hann bleiv aftur spældur leysur, men hesa ferð lyfti hann bóltin upp um málverjan. Stutt fyri tíð staðfesti Gabi sigurin, tá Marseille tveitti alt fram.
*OptaJoe skrivar: Antoine Griezmann hevur verið íblandaður í 45 prosentum av málunum hjá Atletico Madrid hetta kappingarárið. 29 mál og 13 upplegg.
Sigurin er uppiborðin og hóast Diego Simeone stóð á áskoðaraplássunum, so sást væl at liðið spældi eftir hansara taktikki. Marseille hótti fyrstu løtuna, men eftir málið og útskiftingina av Dimitri Payet, misti Marseille takið á dystinum.
Atletico Madrid er Europa League vinnari fyri triðju ferð. Í 2010, 2012 og nú í 2018.
Europa League finalan:
Marseille – Atletico Madrid 0-3 (0-1)
0-1 Antoine Griezmann, 21
0-2 Antoine Griezmann, 49
0-3 Gabi, 89
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Húsareglugerð fyri felagshúsið hjá Lions Club Suðuroy í Hovi.
Lions Club Suðuroy velur á hvørjum ári í apríl mánað eina húsanevnd, ið telur 5 limir. Nevndin skipar seg við formanni, næstformanni og 3 nevndarlimum. Húsanevndin kemur at hava avgerðarætt í øllum viðurskiftum, sum hava við felagshúsið í Hovi at gera.
Nýtslurættur:
1. Húsið er til nýtslu hjá limum felagsins, ið allir hava fingið útflýggjaðan ein úthurðslykil.
2. Hevur ein limur gest/gestir við, hevur limurin fulla ábyrgd av gestinum/gestunum.
Nýtsla av húsinum:
3. Farast skal væl um húsið. Tá farið verður frá húsinum, skal tað vera reint, rudduligt og í sama standi, sum tá komið var til húsið. Grundað á, at húsið verður upphitað av hitapumpu, skulu allar innhurðar standa nakað opnar tá farið verður frá húsinum.
4. Tann, ið seinast fer frá húsinum, skal syrgja fyri, at alt er sløkt og læst. Baðirúmið verður upphita við el-radiatori. Hesin skal altíð sløkkjast tá farið verður frá húsinum.
5. Verður nakað brotið ella misfarið, er tað skyldan hjá viðkomandi, ið framt hetta hevur, at endurgjalda ella bøta tað. Um hetta er framt av einum gesti, so er tað skyldan hjá ábyrgdarhavandi limi at syrgja fyri, at skaðin verður endurgoldin ella bøttur beinanvegin.
6. Øll nýtsla av tubakki er strangliga banna í húsinum.
7. Rúsdrekka má ikki nýtast, tá børn og ung nýta húsið.
Tiltøk:
8. Húsið kann nýtast til serlig tiltøk, so sum føðingardagar, konfirmatiónir, merkisdagar og fundir av ymiskum slag.
9. Tað eru bert limir felagsins, ið kunnu nýta húsið til slík serlig tiltøk, og eru teir at rokna sum vertir.
10. Limurin, sum er vertur, hevur fulla ábyrgd av húsinum, sambært frammanfyri nevnda stk. 3 til og við 7.
Útleigan:
11. Meginreglan er, at húsið verður ikki útleigað til onnur enn lionslimir. Sostatt kunnu limir frá øðrum lionsklubbum eisini leiga húsið.
12. Leigari skal sjálvur hava seingjarklæðið, handkløð, viskistykkir o.l við.
13. Limir í Lions Club Suðuroy hava framí-hjárætt til leigu.
14. Húsanevndin stýrir leigumálum. Tí skal ein sum ætlar at leiga húsið, skjótast gjørligt seta seg í samband við húsanevndina.
15. Bert ein einmælt húsanevndarsamtykt kann gera undantak frá omanfyri nevnda stk. 11, og bindur hon ikki húsanevndina á nakran hátt at gera sama undantak fleiri ferðir.
16. Húsanevndin ásetir ein hóskandi leigukostnað alt eftir, hvat endamálið við útleiganini er. Fyri limir er leigan kr. 400,00 um samdøgurið. Er talan um langtíðarleigumál, er kostnaðurin kr. 2.000,00 pr. viku.
17. Leigukostnaðurin skal gjaldast á konto 6460-201.690.9 áðrenn farið verður í húsið.
Ymiskt:
18. Um ein limur brýtur omanfyri nevndu reglur, kann hann í ringasta føri blíva strikaður sum limur, og verður hann tá noktaður atgongd til húsið.
19. Allir limir verða bidnir um at fylgja hesum reglum og annars fylgja teimum ásetingum og fráboðanum, sum eru settar upp í boðtalvu felagsins, sum hongur í felagshúsinum.


text:
Hallur av Rana 12.02.2018 (21:40)
IS-leiðarin enn á livi
Abu Bakr al-Baghdadi loypti ótta á stóran part av heiminum, tá hann sum oddamaður fyri harðrenda yvirgangsfelagsskapin Islamski Staturin hertók stór landaøkir í Sýria og Irak, stovnaði ein islamskan stat, fekk hundraðtals av ungum vesturlendskum muslimum at leggjast aftrat felagsskapinum og eggjaði til fleiri stór yvirgangsálop á vesturlendskar stórbýir.
Nógv er tó broytt síðan teir sameindu av álvara løgdu uppí stríðið móti IS, og hevur felagsskapurin síðan mist nærum øll landaøkir, ið hann fyrr hevði ræðið yvir, meðan skarin av stuðlum er skjótt minkaður.
Samstundis sum IS sum felagsskapur er alsamt viknaður, hava tíðindi javnan borist um heilsuna hjá leiðaranum Abu Bakr al-Baghdadi. Nakrar keldur siga hann er deyður, aðrar at hann livur og hevur tað gott, meðan tað javnan verður ført fram, at hann er løstaður í onkrum álopi, men enn er á lívi.
Júst tann síðsta søgan er aftur vorðin aktuel. Hesaferð er tað leiðarin fyri irakska fregnartænastuna, Abu Ali al-Basri, ið við blaðið al-Sabah upplýsir, at leiðarin fyri IS er løstaður, men á lívi. Sambært leiðaranum fyri fregnartænastuni, so fær IS-leiðarin viðgerð á einum sjúkrahúsi í Sýria, eftir at hann bleiv løstaður í einum loftálopi. Tað skrivar Berlingske.
- Vit hava álítandi upplýsingar og skjøl frá keldum í yvirgangsfelagsskapinum, ið vísa at al-Baghdadi enn er á lívi. Við hjálp frá sameindum goymir hann seg, sigur Abu Ali al-Basri við blaðið, og leggur aftrat.
- Hansara heilsustøða er vánalig, og hann hevur sálarligar trupulleikar. Hann fær innlagdur á einum sjúkrahúsi í Sýria.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Hvør hevur víst nýhugsan, árræði og dirvi í árinum sum fór? Hvør heldur tú hevur uppiborið heiðurin sum Ársins Íverkseti? Nú kanst tú koma við tínum uppskoti til heiðurslønirnar, sum verður latnar á Ársins Íverksetaradegi
Ársins Íverksetaradagur er árliga tiltakið hjá Íverksetarahúsinum, sum heiðrar íverksetarar og íverksetan. Í tí sambandi verða tríggjar heiðurslønir latnar:
Ársins Íverksetari
Ársins Innovatión
Ársins Íløga
Øll kunnu koma við tilnevningum. Ein dómsnevnd tekur endaliga avgerð. Dentur verður lagdur á, hvør
hevur víst nýhugsan, árræði og dirvi
hevur víst góð fíggjarlig úrslit
hevur givið øðrum íverksetum íblástur
Freistin at koma við tilnevningum er til og við 27. april 2018. Íverksetarahúsið gleðir seg til at fáa nógv góð uppskot við góðum grundgevingum. Uppskot skulu sendast til Íverksetarahúsið á iverksetan@iverksetan.fo.
Ársins Íverksetari í fjør var Árni Skaale úr Klaksvík. Ársins Innovation fekk JT Electric á Kambsdali. Ongin fekk heiðurin fyri ársins íløgu.
Í ár verður Ársins Íverksetaradagur hildin 11. mai kl 10.00 í Østrøm í Tórshavn. Høvuðstalari á íverksetaradegnum verður kendi danski íverksetarin Martin Thorborg.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Lær at gera film á Staðnum
02.11.2011
Í komandi viku fáa ungir vestmenningar møguleika at royna seg innan filmsgerð.
Klippfisk skipar fyri intensivum skeiði í filmsgerð á Staðnum í Vestmanna mánadagin 7. november til fríggjadagin 11. november.
Skeiðið verður frá klokkan 15 til klokkan 19 hvønn dag.
Skeiðið er ætlað næmingum í framhaldsdeildini, og tað er ókeypis at luttaka.
Undirvísarar eru Eir í Ólavsstovu og Sakaris Stóra.
Melda til hjá Paula Magnussen á Staðnum, telefon 770 160 og t-post paulim@vestmanna.fo, ella á Facebook-síðuni hjá Staðnum.
Endamálið við skeiðnum er at geva luttakarunum grundleggjandi lærdóm í filmsgerð, frá tí at søgan skapast inni í høvdinum, til hon kann vísast á løriftinum. Sum luttakandi fært tú bæði teoretiska og praktiska undirvísing í filmsgerð.
Skráin fyri skeiðið verður hendan:
Mánadagin 7. november klokkan 15 til 19: Undirvísing - út at filma smáar filmuppgávur
Týsdagin 8. november klokkan 15 til 19: At finna søguna og framleiðslufyrireiking
Mikudagin 9. november klokkan 15 til 19: Fyrireiking
Hósdagin 10. november klokkan 15 til 19: Upptøkur
Fríggjadagin 11. november klokkan 15 til 19: Gera filmarnar lidnar - klipping og eftirviðgerð
Fríggjakvøldið 11. november klokkan 20: Almenn sýning av úrslitinum
Vónandi verða nógv ung í Vestmanna, sum velja at taka av hesum frálíka høvinum at fáa innlit í filmsgerð.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
My moment of Zen, tykist lundin at siga, har hann stendur á einum beini við sild í nevinum á permuni á blaðnum hjá Atlantsflogi. Og tann løtan upprennur bara einaferð. Tað er tá ið føroyingar seta seg afturá í stólinum hjá Atlantsflogi at flúgva ein veg - út av landinum og við einum Bloody Mary í hondini. Tá eru sambandsfólk og loysingarfólk samd og eins. Vit vilja øll tað sama. Vit vilja út.
Beint um hornið á lufthavnshotellinum á Amager, funnu vit matstovuna Al Pacone, sum borðreiddi við saltfiski og búffi. Jógvan møtti okkum og vit fingu eina avbera góða máltíð. Nú er morgunmaturin farin niður um og uttan bøkur fara vit víðari við flogfarinum til Frankfurt.


text:
Norðurkoreanarar bygdu Esvagt-skrokk
Norðurkoreanskir tvingsilsarbeiðarar luttóku í byggingini av skrokkinum til Esvagt Njord, ið varð latin í 2016. Tað skrivar Berlingske við støði í skjølum, sum blaðið hevur fingið atgongd til. Esvagt-stjórin kallar upplýsingarnar "undranarsamar."
Sambært skjølunum vóru 19 norðurkoreanskir tvingsilsarbeiðarar við í byggingini av skrokkinum, sum norska skipasmiðjan Havyard fekk bygt á pólsku skipasmiðjuni Nauta. Norska skipasmiðjan hevði fingið til uppgávu at byggja SOV-skipið til Esvagt í 2014.
Pólska arbeiðseftirlitið staðfestir í eini frágreiðing í februar 2016, at norðurkoreansk arbeiðsmegi luttók í arbeiðnum.
“Eg má leggja dent á, at vit avgjørt onki vistu um hesi púra ógóðtakiligu arbeiðsumstøður, hvørki áðrenn, undir ella eftir at skipið varð latið frá Havyard Ship Technology í Norra til Esvagt,” sigur stjórin í Esvagt, Kristian Ole Jakobsen, við Berlingske og leggur aftrat:
“Høvdu vit havt illgruna um hetta, høvdu vit beinanvegin kravt nýbyggingarverkætlanina steðgaða og viðurskiftini broytt. Eg eri sera bilsin um, at hetta kann henda í einum landi sum Póllandi, sum er eitt europeiskt land. Vit hava sjálvir í tíðarskeiðum havt fólk at kanna byggingina av skrokkinum í Póllandi, og tey hava heldur ikki lagt nakað tílíkt til merkis.”
Norðurkoreansku arbeiðararnir vóru knýttir at pólsku vikarfyritøkuni Alson, sum sambært Berlingske er eitt av fleiri, sum eru við til at útvega arbeiði til teir 60.000 norðurkoreanararnar, sum verða sendir í tvingsilsarbeiði í útlandinum fyri at forvinna hørð gjaldoyru til stýrið í Norðurkorea.
Eisini Havyard skipasmiðjan í Norra harmast um málið:
“Vit hava ongantíð áður hoyrt um ella hugsað møguleikan fyri, at norðurkoreanarar ella aðrir arbeiðarar á Nauta, sum virkaðu undir slíkum ólógligum umstøðum,” skrivar Frank-Levi Kvalsund, varaformaður í Havyard, í einum telduposti til blaðið.
Skjølini, ið lýsa norðurkoreanska tvingsilsarbeiði, eru útvegað av týska miðlinum Vice, sum hevur gjørt ein sjónvarpsdokumentar um viðurskiftini.
Esvagt Njord er ikki fyrsta danska skipið, ið er bygt við hjálp av norðurkoreanskum tvingsilsabeiðarum. Í fjør avdúkaðu DR og Information, at eisini danska verjuskipið, Lauge Koch, varð bygt í Póllandi við hjálp av norðurkoreanskum tvingsilsarbeiðarum.
Málið um Esvagt-skipið er sambært Berlingske partur av somu byggigølu.
Kelda: Berlingske


text:
Orð: J. Tegengren
Týtt: Salomon J. Joensen
Ein vakran heim tú, Harri, gav
til bú for mannaættir.
So fagurt liggur land og hav,
tá summardimmið lættir,
so djúpur kærleiki tín er,
so fer tín náði víða.
Tað um tín almátt vitni ber,
tá ódnin leikar stríða.
So vakurt hevur, Guð, tín hond
her skapað fjalsins tindar,
tað er, sum sært tú purpurvond,
tá sólargull teir yndar.
Mót himni hátt teir hevja seg,
um stórleik tín teir tala.
Um tína dýrd á mannaveg,
ei muður mín kann mæla.
Í minsta spíra, Harri mín,
tín dýrd er stór at skoða,
har sæst tann mikla mildi tín
um teg, o Guð, at boða.
Sum urguspæl, sum sálmasong
við boðum, sum meg svala,
eg hoyri fuglaljóð um ong
um góðsku tína tala.
Ja, vakur, Guð, er heimur her,
har bústað tú gavst monnum.
Tín stórleika og mildi ber
hvørt fjall, hvør urt av sonnum.
Ger eyðmjúkan so anda mín,
at eg av tær kann læra,
og lat meg skoða himmal tín,
tá hiðan eg skal fara.


text:
DFDS væntar gott úrslit
Eftir at DFDS keypti eitt turkiskt reiðarí,
væntar felagið at fáa størri yvirskot seinna hálvár enn higartil roknað við. Nú
roknar DFDS við at fáa eitt yvirskot upp á meira enn 3 milliardir krónur í
2018.
Eftir at úrslitið
fyrsta ársfjórðing í ár er vaksið við 18 prosentum áðrenn skatt av einum
umsetningi upp á 3,5 milliardir krónur, roknar felagið altso við einum betri
heilársúrsliti. Umsetningurin fyrsta ársfjórðing vaks við 8,2 prosentum.
- Bæði vøkstur og
vinningur varð størri enn vænta, og tí roknað vit nú við at umsetningurin fyri
alt árið fer at vaksa við 10 prosentum. Vøksturin í Evropa er tryggur og
stuðlar bæði ferjuleiðum og farmaleiðum. Vit eru í holt við ymsar batar á
fleiri økjum, og teir fara eisini at betra samlaða úrslitið, sigur Niels
Smedegaard.
Í roknskapinum sigur
DFDS, at farmamongdin á ferjuleiðunum hækkaði við 3 prosentum. Haraftrat vaks
talið av ferðafólkum við 14 prosentum.
DFDS væntar, at
yvirtøkan av U.N. Ro-Ro verður gjøgnumførd í juli mánaði í ár. Hetta, saman við
framgongd á øðrum økjum, fer at økja væntaða virkisstigið (EBITDA) í 2018 til
intervallið 3 til 3,2 milliardir krónur í mun til 2,7 milliardir krónur í 2017.
Kelda: Søfart


text:
Filmurin Gylta Kumpassin, sum verður frumsýndur í Føroyum í morgin, verður lagdur undir at verða ein grov manipulatión av børnum og ungum. - Hetta minnir mest um heilavask, og børnini verða leidd aftur í reinan heiðinskap, sigur kunningarleiðarin hjá katólsku kirkjuni í Danmark. Føroyskur serfrøðingur í talgildum samskifti heldur, at børn hava góð filtur til at hyggja eftir filmum og at spæla telduspøl, sum kunnu tykjast ógvuslig.
Tað eru ikki smávegis ákærur, sum í hesum døgum regna niður yvir stórfilmin The Golden Compass, ið verður frumsýndur kring allan heimin í morgin. Teologar uttanlands hølva filmin av, tí hann skal verða manipulerandi og hava til endamáls at undirgrava kristindómin við stórslignum undirhaldi, sum børnini og tey ungu eru verjuleys ímóti. Ein av teimum, sum finnist harðliga at filminum, er Iben Tranholm, teologur og kunningarleiðari hjá katólsku kirkjuni í Danmark. - Gylta Kumpassin er ein filmur í eini røð av filmum, har kristindómurin stendur fyri skotum, og vit hava áður upplivað filmarnar um Harry Potter og Da Vinci Code. Gylta Kumpassin verður marknaðarførdur sum spennandi og undirhaldandi filmur til børn og ung, men endamálið er at seta kristindómin í ringt ljós, sigur hon við Sosialin. - Rithøvundin av Gyltu Kumpassini, Philip Pullman, hevur sjálvur sagt, at bókin hevur til endamáls at undirgrava kristindómin.
Grov manipulatión
Gylta Kumpassin verður frumsýndur í Havnar Bio fríggjakvøldið, og talan er um eina heimspremieru. Gylta Kumpassin ein stórfilmur úr Hollywood, sum hevur kostað umleið eina milliard krónur at framleiða. Kendir sjónleikarar spæla við í filminum, og roknað verður við, at filmurin fer at savna nógv fólk í biohøllunum kring heimin undan jólum. - Filmurin er ein grov manipulatión, og børn og ung verða heilavaskað við bæði ateismu og okkultismu. Tey kristnu hava ofta verið løgd undir at indoktrinera skúlabørn, men tað er reinur barnamatur aftur ímóti tí, sum børn og ung verða útsett fyri í hesum filminum og í dagsins undirhaldi annars, sigur Iben Tranholm. - Gylta Kumpassin er ein stórsligin filmur, sum hevur lætt spæl við at ávirka átrúnaðin hjá børnunum. Børn klára als ikki at standa ímóti slíkum filmi, sum førur tey aftur í reinan heiðinskap við trøllum, heksum, illum andum og einum generelt myrkum boðskapi. Og tað tykist, sum at filmarnir ofta koma í biografarnar beint undan jólum, sigur hon.
Foreldur mugu vísa ábyrgd
Iben Tranholm heldur, at foreldur eiga at vísa ábyrgd mótvegis sínum børnum, tá ið tað kemur til filmar og undirhald. - Foreldur lata ofta børnini ráða sær sjálvum, og børnini sleppa at síggja teir filmar og spæla tey telduspøl, sum tey hava hug til, men tað ber ikki til. Foreldur mugu vísa ábyrgd mótvegis børnunum, sigur hon. - Vit tosa nógv um økologiskan mat og reint umhvørvi, men tá ið tað kemur til sálina hjá børnunum, so letur alt seg gera. Tá verður sagt, at tað er bara undirhald ella eitt spæl, men hesir anti-kristnu filmar og spøl eru við til at mynda persónligheitina hjá børnunum. - Tað er einki filtur nakrastaðni, og tí hava tær myrku kreftirnar frítt spæl við okkara børnum og ungu, heldur Iben Tranholm. Hvørji ráð gevur tú foreldrunum viðvíkjandi filminum Gylta Kumpassin? - Eg ætli mær ikki at lata míni børn síggja filmin, og eg vil mæla foreldrum frá at lata børnini síggja filmin einsamøll. Antin mugu foreldrini nokta børnunum at hyggja eftir filminum ella mugu tey verða við og tosa við børnini eftir filmin. Gylta Kumpassin er ein filmur við eini missión at undirgrava kristindómin, og tað verður gjørt við flottum undirhaldi, sum børnini og tey ungu ikki klára at standa ímóti.
Børnini duga at standa ímóti
Birgir Kruse, sum ummælir filmar fyri Kringvarpið og hevur granskað í talgildum samskifti hjá børnum, sær onga orsøk til at stúra fyri, at børn fáa skaða av at hyggja eftir filmum og spæla telduspøl, ið seta nýggj mørk og í mangar mátar spæla við tilveruligar spurningar. - Men sjálvandi skulu foreldur vísa ábyrgd. Men tað gera tey ikki við at seta forboð. Bókadeildin hjá Lærarafelagnum hevur longu sett hesa søgu í umfar, og nú er fyrsti filmurin at síggja í Havnar Bio. Tað er fínt, tí so kunnu vit við egnum optikki fylgja við, sigur hann. - Men eg eri ikki samdur við Iben Tranholm, tá hon sigur at børn einki filtur hava. Tvørturímóti meti eg, at børn hava so góð filtur og eru so fjølmiðlavand, og tað á fleiri pallum í senn, at hvørki skúli ella foreldur skilja tey og enn minni brýggja seg um at lofta og viðgera henda førleika. - Millum annað av hesari orsøk er so illa statt við lesingini í skúlunum. Vit møta ikki børnunum, har tey eru, og serliga á hesum øki ørkymlar tað meg, at vit ikki so mikið sum gera eina roynd, almenna ella privata, at skilja børnini og teirra fascinatión av spennandi søgum í biografum og á teldu, sigur Birgir Kruse.
Brúka filmarnar
Britt Istoft, sum er religiónssøgufrøðingur við Syddansk Universitet, er ikki ovfarin av pástandunum um filmin Gylta Kumpassin og aðrar filmar. - Her verður spælt upp á somu streingir, sum tá ið fólk brendu Harry Potter-bøkur, og Dan Brown (hann skrivaði Da Vinci Code, blaðm.) varð lagdur undir hatur, sigur hon við Kristeligt Dagblad. - Børnini fara at uppliva Gylta Kumpassin sum eina søgu um hetjur, men tað eru nógvar tilvísingar í filminum til Bíbliuna og skaldskap. Eg rokni ikki við, at Gylta Kumpassin fer at skapa nakað kjak millum breiðu fjøldina av dønum, heldur Britt Istoft. Formaðurin fyri Evangelisk Luthersk Netværk í Danmark heldur, at børn liva í einum átrúnaðarligum tómrúmi, og tí kunnu tey verða løtt at taka okkulta heimin úr ævintýrfilmunum til sín. - Men hinvegin er tað eisini gott, at filmar og annað undirhald skapa kjak um átrúnað. Tí skulu vit sum kirkja ikki fara út við peikifingrum á lofti, men heldur síggja møguleikan í at brúka hesar filmar til nakað, sigur Henrik Højlund, sum er teologur og sóknarprestur, við Kristeligt Dagblad.
Eyðun Klakstein, Sosialurin 6. desember 2007


text:
Norðoya Bjargingarfelag varð stovnað 15. desember 1957. Endamál felagsins hevur frá byrjan av verið at vekja ans fyri bjarging, veita hjálp, tá tørvur er á tí og at fáa til vega bjargingarbát til Norðoyggjar. Hetta seinasta málið varð rokkið í 2005, tá bjargingarbáturin Ziska kom til Klaksvíkar. Ziska er keyptur úr Onglandi gjøgnum RNLI (ensku bjargingartænastuna) og æt tá Newsbuoy. Navnið Ziska kemur frá klaksvíkinginum og hetjuni Ziska Joensen, ið bjargaði manningini á Ernestinu.
Alt arbeiðið, ið verður gjørt í Norðoya Bjargingarfelag, er 100 % sjálvboðið. Síðani felagið varð stovnað í 1957, er ikki ein króna útgoldin í løn. Nærum allur peningur, sum kemur inn til felagið, fer til víðari arbeiði, antin fyri at viðlíkahalda Ziska ella til at skaffa nýggjari og betri útgerð. Tað sum ikki fer til viðlíkahald og útgerð, fer til rakstur og venjingar.
Nógv fólk eru knýtt at felagnum. Bæði sum manning til Ziska og eisini sum hjálparfólk og nevnarlimir. Vit hava útbúnar fjallabjargarar, samarittar og onnur røsk fólk knýtt at okkum. Øll eru ikki aktiv hvønn dag fyri felagið, men tá á stendur, eru øll klár.
Nakrar ferðir árliga er Norðoya Bjargingarfelagið við í venjingum. Hetta ger, at útgerðin verður roynd, fólkini læra at brúka útgerðina og at arbeiða saman, umframt at ymisku tilbúgvingarnar í Føroyum, fáa høvi at arbeiða heilt tætt.


text:
FelagslĂvstrygging 2011
Tryggingarupphæddir Galdandi frá 01.01.2011
Aldur við deyða
Deyður:
Upphædd kr.
Áðrenn árslok tað ár limurin fyllir 67 ár Aldur við staðfesting av sjúkuni
336.724 Hættislig sjúka:
Til og við 66 ár Aldur við staðfesting av sjúkuni
Barnatrygging:
Millum 6 mánaðir og 18 ár Aldur
Lokaupphædd:
Við fylta 67 ár
Upphædd kr. 84.181 Upphædd kr. 84.181 kr. 95.000
Rætt til lokaupphædd hava limir, sum tá teir fylla 67 ár hava havt í minsta lagi 10 ára limaskap samanlagt í meginfelagnum og viðkomandi hevur goldið til felagslívstryggingarskipanina, eftirlønargrunnin og limagjald í minsta lagi 10 ár út í eitt fram til viðkomandi fyllir 67 ár. Fyri limir í Havnar Arbeiðsmannafelag er galdandi, at limurin skal hava goldið tryggingargjald frá 01.05.2006 og tá viðkomandi fyllir 67 ár hevur havt í minsta lagi 10 ára limaskap samanlagt í felagnum. Frá 01.05.2016 skulu limir í Havnar Arbeiðsmannafelag hava havt í minsta lagi 10 ára limaskap samanlagt í felagnum og hava goldið til felagslívstryggingarskipanina, eftirlønargrunnin og limagjald í minsta lagi 10 ár. Verður lokaupphædd útgoldin, so verður upphæddin mótroknað í møguligum útgjaldi í sambandi við deyðsfall. Minnist til, at limir sum gerast sjúkir ella arbeiðsleysir, kunnu halda áfram í skipanini, um teir sjálvir gjalda tryggingargjald, sum feløgini hava ásett. Inngjaldingin fyri egna rokning skal byrja áðrenn 3 mánaðir frá tí, at viðkomandi gjørdist sjúkur ella arbeiðsleysur. Limaskapur í bæði Føroya Arbeiðarafelag og Havnar Arbeiðsmannafelag verða tald við, tá frammanfyri nevndi limaskapur verður roknaður út.
Javning: Tryggingarupphæddirnar verða indeksreguleraðar tann 1. januar hvørt ár. Skattaviðurskiftir: Útgjalding frá tryggingini er ikki áløgd inntøkuskatt ella gjald til statin. Møguliga skal tó gjaldast arvagjald samsvarandi føroyskari lóggávu.
2
Alment: Nærri treytirnar fyri felagslívstryggingarskipanina, m.a. staðfesting av ávísum hættisligum sjúkum og barnatrygging, eru ásettar í teimum til eina og hvørja tíð galdandi tryggingar-treytum og tryggingaravtaluni.
Hevur týdning fyri allar limir – lesið her! 1. januar 2008 eru broytingar framdar í lóggávuni, sum hevur týdning fyri, hvør fær útgoldið tryggingarpening í sambandi við deyða. Felagslívstryggingin hjá Føroya Arbeiðarafelag og Havnar Arbeiðsmannafelag er rættað til eftir teimum nýggju lógarreglunum um, hvørji eru tíni “nærmastu avvarðandi”.
Fylgið hesari leiðbeining:
Tað er sera týdningarmikið, at tú metir um tína støðu, og um tú skalt gera broytingar í sambandi við nýggju reglurnar um útgjald í sambandi við felagslívstryggingina. Hesar reglur eita njótanartilskilan. (begunstigelsesbestemmelser)
Um Alka hevur fingið ynski um njótanartilskilan frá tær áðrenn 1. Januar 2008, eru nýggju reglurnar ikki galdandi fyri tína trygging. Tí er týdningarmikið, at tú metir, um títt ynski um njótanartilskilan uppfyllir títt ynski um, hvør skal hava tryggingarpeningin.
Spyr teg sjálva/n hetta: “hvør skal hava mína lívstrygging, um eg doyggi í morgin?” Hetta er ikki nakar hugaligur spurningur, men tú skyldar tínum nærmastu at taka støðu, áðrenn tað er ov seint.
Um tú ynskir at broyta tína njótanartilskilan, skalt tú senda eina nýggja fráboðan til Alka. Tú sært, hvussu tað verður gjørt á síða 5 og 6.
1 . Um tú ikki hevur sent ynski um njótanartilskilan til Alka fyrr – Lesið á síðu 5 og 6 2 . Um tú hevur sent ynski um njótanartilskilan til Alka áðrenn 1. Januar 2008 – lesið niðanfyri
Um so er, at njótanartilskilanin er gjørd soleiðis, at hon ikki kann broytast, má tann, ið fær njótanartilskilanina, vátta møguligar broytingar.
3
Føroya Arbeiðarafelag Havnar Arbeiðsmannafelag Føroya Arbeiðarafelag og Havnar Arbeiðsmannafelag (nevnd feløgini) hava gjørt felags avtalu við Alka viðvíkjandi felagslívstrygging fyri limirnar. Hvør er fevndur av lívstryggingini? Tryggingin er tvungin fyri allar limir felagsins undir 67 ár, sum hava tilknýti til arbeiðsmarknaðin ella fáa stuðul frá Arbeiðsloysisskipanini. Aðrir limir kunnu við at venda sær til feløgini søkja um at koma við í felagslívstrygg ingarskipanina. Nær tekur tryggingin við? Limir, sum eru tvungnir limir av felagslívstryggingini, eru tryggjaðir beinanvegin frá upptøkuni sum limur í felagið. Aðrir limir eru fevndir av tryggingini, tá Alka hevur góðtikið upptøkuna í skipanina. Nær heldur tryggingin uppat? Tryggingin heldur uppat beinanvegin, tá viðkomandi persónur ikki longur er limur í felagnum, ella um treytirnar fyri tvungnari luttøku í skipanini ikki longur eru loknar. Limir, sum eru tvungnir at vera við í skipanini, kunnu – um treytirnar fyri tvungnari luttøku halda uppat – halda áfram í lívstryggingarskipanini. Framhald í skipanini skal í slíkum førum halda áfram beinleiðis frá tí, at viðkomandi ikki longur er tvungin at vera við í skipanini. Tað er ein treyt, at hesir limir gjalda tryggingargjald til feløgini.
4
Trygging í sambandi ávísar hættisligar sjúkur Tryggingarupphæddin í sambandi við ávísar hættisligar sjúkur verður goldin út, um ein limur, meðan hann/hon er limur, fær staðfest eina av hesum sjúkum: • Illkynjaðar krabbameinssjúkur • Heilabløðing/blóðtøppur í heilanum • Ávísir góðkynjaðir svullir í heila og mønu • Bjølgar á lívæðrum í heilanum • Disseminerað sklerosa • ALS (Amyotrofisk lateralsklerosa) • Flutningur av stórum lívgøgnum (hjarta, hjartalunga, lunga og livur) • Nyrasvignan • Vøddasvinn • Blóðtøppur í hjartanum • Ballónvíðkan av kranslívæðrum í hjartanum • Bypassskurðviðgjørdur í kranslívæðrum í hjartanum • Hjartalokuskurðviðgerð • Miss av sjónini • Miss av hoyrnini • HIV-ígerð av blóðflutningi ella tengd at arbeiði • AIDS • Parkinsons sjúka (frá 01.01.2003) • Creutzfeldt-Jacob sjúka (frá 01.01.2003) • Meningitis (frá 01.01.2009) • Aorta-sjúka (frá 01.01.2009) Um ein limur doyr áðrenn 3 mánaðir aftaná, at hættislig sjúka er staðfest, minkar felagslívstryggingarupphæddin við upphæddini, sum møguliga er goldin liminum í sambandi við hættisligu sjúkuna.
Tryggingin í sambandi við álvarsliga sjúku fellur burtur, um tryggingarupphæddin verður goldin út. Sostatt verður bert einaferð goldið út grundað á hættisliga sjúku fyri hvønn limin. Sí tó serreglu um krabbamein.
Serregla viðvíkjandi krabbameini: Um krabbameinssjúka áður hevur verið staðfest, er ein møgulig seinni staðfest krabbameinssjúka ikki fevnd av tryggingini, uttan mun til hvat slag av krabbameinssjúku talan er um.
Barnatrygging í sambandi við ávísar hættisligar sjúkur
Tó er skipanin tann, at um tað áður er staðfest krabbameinssjúka og liðin eru 7 ár síðani viðgerðin av hesari sjúku er endað uttan nakað afturfall ella krabbasjúkuviðgerð, so er ein nýggj krabbameinssjúka fevnd av tryggingini.
(Galdandi frá 01.01.2002)
Tryggingarupphæddin verður goldin út, um so er, at barn, sum er millum 6 mánaðir og 18 ár, hjá limi fær staðfest eina av niðanfyri nevndu hættisligum sjúkum: • Meningitis • Illkynjaðar krabbameinssjúkur • Nýrasvignan • HIV-ígerð, av blóðflutningi • AIDS • Miss av sjónini (barn skal vera 2 ár) • Miss av hoyrnini (barn skal vera 2 ár) Hesi børn hjá limum eru fevnd av tryggingini: • Biologisk børn • Ættleidd børn • Fosturbørn, skrásett at búgva á sama fólkayvirlitsbústaði sum limurin. Tá tryggingarupphædd er útgoldin, so fellur tryggingin av viðkomandi barni burtur. Undantak frá reglunum um ávísar hættisligar sjúkur og barnatrygging Um ein limur/barn, áðrenn upptøku í lívstryggingarskipanini hevur fingið staðfest hættisliga sjúku, er viðkomandi sjúka og møguligar seinni samsvarandi sjúkur ikki fevndar av tryggingini. Ein áður staðfest sjúka kann eisini merkja, at ein ella fleiri aðrar sjúkur ikki koma undir tryggingina.
Hvør fær tryggingarpeningin? Um ongin fráboðan um njótanartilskilan er send Alka, verður lívstryggingin útgoldin til “nærmastu avvarðandi”. Hetta merkir, at peningurin verður útgoldin tí ella teimum persónum, ið sita eftir, tá ein limur doyr. Raðfylgjan er hendan: 1. Hjúnafelagi/skrásettur maki 2. Sambúgvi Treytir: 1) Antin at limurin og sambúgvin hava sama bústað og skulu hava, hava ella hava havt barn saman. 2) Ella at limurin og sambúgvin hava livað saman sum hjún á felags bústaði 2 ár áðrenn andlátið. 3. Lívsarvingar Frágreiðing: Lívsarvingar eru børn, barnabørn og langommu/abbabørn 4. Eftir testamenti 5. Eftir arvalógini Um ein limur ynskir, at lívstryggingin skal gjaldast onkrum øðrum, ella hann skal deilast millum fleiri persónar, skal hann senda eitt skjal um njótanartilskilan til Alka. Sí brotið: serlig njótanartilskilan.
5
Er ongin at gjalda út til sambært njótanartilskilan, testamenti ella eftir arvalógini, verður onki útgoldið. Tryggingarupphæddin verður goldin uttan um búgvið, og uttan at møguligir ognarar hjá tí, sum deyður er, ikki kunnu ognarar hjá liminum kunnu krevja peningin. Útgjaldingin av tryggin garupphæddini í sambandi við hættisliga sjúku, hættisliga sjúku hjá børnum og lokaupphædd fer fram til tann tryggjaða persónliga.
6
Fráboðan og útgjald Áheitan um útgjald í sambandi við deyðsfall ávísum hættisligum sjúkum, barnatrygging og lokaupphædd skal skjótast gjørligt latast feløgunum. Í sambandi við deyðsfall skal avrit av deyðsváttan og fráboðan um jarðarferð ella annað skjalatilfar, sum prógvar,at viðkomandi er deyður, sendast felagnum saman við fráboðanini.
Upplýsast skal, hvør situr eftir tann, sum deyður er við fráboðan um, hvussu viðkomandi er í familju við tann, sum deyður er, navn, føðingardagur og -ár umframt bústað, soleiðis at avgerð kann takast um, hvør skal hava tryggingarupphæddina útgoldnað. Saman við deyðsváttanini skal latast vígslubræv og/ella møguligar føði- og dópsváttanir hjá børnunum. Felagið sendir síðani nevnda tilfar til Alka, sum tekur neyðugu stigini í sambandi við útgjalding av tryggingarupphæddini, sum vanliga fer fram til felagið, sum so flytur peningin til rætta viðkomandi. Serlig njótanartilskilan Ynskir limur at broyta, hvør fær útgjaldið sambært “næsti avvarðandi”, hygg eftir brotinum um “hvør fær tryggingarpeningin?”, kann hann fáa eitt skjal at fylla út frá fakfelagnum. Øll kunnu verða njótanartilskilað við hesari tryggingini. Broytingin verður gjørd, við at skjal um njótanartilskilan verður sent til Alka. Um útgjaldingin t.d. skal fara fram til sambúgva tín, men viðkomandi ikki enn lýkur treytirnar fyri útgjaldi sambært “nærmastu avvarðandi”, sí brotið “hvør fær tryggingarpeningin”, so skal tú senda Alka eina njótanartilskilan.
(børn, barnabørn) mótmæla njótanartilskilanini. Hetta merkir, at útgjaldið til tann njótanartilskilaða kann verða minni enn upprunaliga upphæddin. Um ein njótanartilskilan skal broytast, skal ein nýggj fráboðan um njótanartilskilan sendast til Alka. Nær og hvussu leingi er njótanartilskilanin galdandi? Njótanartilskilan er galdandi, so leingi ein er limur í ávísum fakfelag. Ert tú ikki limur eitt ávíst tíðarskeið, kemur njótanartilskilanin aftur í gildi, tá tú meldar teg sum lim aftur. Fráboðanarfreistir Fyri at fáa veitingar frá lívstryggingini, so skulu hesar fráboðanarfreistir haldast: Við deyðsfall: Høvuðsreglan er 3 ár frá tí at viðkomandi doyði. Við ávísum hættisligum sjúkum og barnatrygging: høvuðsreglan er 3 ár frá tí at sjúkan er staðfest sum ein av nevndu hættisligu sjúkunum. Við 67 ára aldur (lokaupphædd): Innan 6 mánaðar frá tí at limurin fer úr skipanini, og í øllum førum áðrenn viðkomandi doyr. Um nevndu fráboðanarfreistir ikki verða hildnar, so fellur kravið móti Alka burtur.
Tann ella tey, ið eru njótanartilskilað, fáa sostatt upphæddina útgoldna uttan um búgvið, og uttan at møguligir ognarar kunnu krevja part av upphæddini. Tó skal ein vera varur við, at sjálvt um serlig ynski um njótanartilskilan er latið inn, kunnu hjúnafelagi ella lívsarvingar
7
Forsikring Aktieselskabet Alka Liv II
Havnar Arbeiðsmannafelag Tinghúsvegur 7 Postsmoga 305 110 Tórshavn
Føroya Arbeiðarafelag Stoffalág 17 100 Tórshavn
Januar 2011
Alka Forsikring Engelholm Allé 1, Høje Taastrup DK-2630 Taastrup
Telefon 70 12 14 16 Telefax 43 58 58 57
www.alka.dk alka@alka.dk
Gruppelivsforsikring 2011 - Farø-gruppe
Published on Jan 31, 2011
Gruppelivsforsikring 2011 - Farø-gruppe


text:
Frídagar í skúlaárinum 2018-2019
Summarfrítíð: mikudagin 27. juni - mikudagin 15. august
Heystfrítíð: leygardagin 13. oktober - sunnudagin 21. oktober
Jólafrítíð: fríggjadagin 21. desember – sunnudagin 6. januar
Páskafrítíð: leygardagin 13. apríl – mánadagin 22. apríl
Flaggdagur: hósdagin 25. apríl
Dýri Biðidagur: fríggjadagin 17. mai
Kr. Himmalsfarardagur: hósdagin 30. mai
Frídagur: fríggjadagur 31. mai
Grundlógardagur: mikudagin 5. juni
Hvítusunnufrítíð: leygardagin 8. juni - mánadagin 10. juni
Summarfrítíð: fríggjadagin 28. juni – sunnudagin 18. august
Allir nevndu dagar verða roknaðir sum frídagar.


text:
- Tíðindi, mentan og ítróttur
Sending um Føroyar á DR1
Mong løgdu kanska merki til, at Anders Lund Madsen vitjaði á klettunum í summar.
Hann vitjar javnan Føroyar, men í summar vitjaði hann í samband við eina nýggja sending, sum varpar ljós á Føroyar - eitt siðbundið samfelag sum støðugt verður ávirkað av globalisering og nútímansgerð.
Í kvøld verður fyrsti partur vístur, har Anders vitjar Fugloynna. Her búgva 800 seyðir og 44 fólk, men hvørji eru hesi? Anders Lund Madsen vitjar íbúgvar á oynni, har hann millum annað upplivir seyðaklipping og ein góðan grindadøgurða.
Fyrsti partur av trimum verður í kvøld klokkan 20.30 danska tíð á sjónvarpsrásini DR1. Tað vil siga 19.30 føroyska tíð.
Ein brellbiti um fyrsta part liggur á Facebook-vanganum hjá DR1. Síggj brellbitan her.
Sí eisini


text:
Bænadikt 16. pávi varð føddur Joseph Alois Ratzinger hin 16. apríl 1927 í býnum Marktl am Inn í Týsklandi. 86 ára gamli Ratzinger er konservativur, trúgvur móti lærusetninginum og berjist hart móti liberaliseringum í rómversku-katólsku kirkjuni. Hann var erkibispur í München, áðrenn hann gjørdist leiðari í deildini hjá Vatikaninum fyri spurningar um lærusetningin. Hesa støðuna brúkti hann millum annað til at berja niður suðuramerikonsku frælsisteologina, sum var ávirkað av marxismu. Ratzinger er kendur fyri at hava verið høgra hond hjá Jóannesi Páll 2. páva.
Tann 85 ára gamli pávin Bænadikt 16. almannakunngjørdi 11. februar 2013, at hann fór frá sínum embæti, sum tann fyrsti pávin síðani Grækaris 12. í 1415. Orsøkin er, at pávin ikki longur metur seg hava heilsu til at halda fram. Eftir maður hjá honum gjørdist Frans pávi.


text:
Útispøl/útimánaður í mai er farin av bakkastokki. Børninið í Reynsstovu og Rossástovu eru koyrd í 4 bólkar og skiftast um at spæla bóltspøl, reiðskapsspøl í haganum, rørsluspøl í garðinum og at fara gongutúr í haganum niðan móti Kongavarða. Tiltakið er stuttligt og hevur fingið góða móttøku millum børn og vaksin. Endamálið er at fáa øll at røra seg meira, fáa pulsin upp í eitt tíðarskeið, styrkja kroppin, sinnið, áræðið og felagskapin.
Tað er umráðandi er at øll møta seinast kl 9.30 allan mai mánaða, tí tá gera vit klárt at fara í bólkarnar! Góðar skógvar og klæðir, ið ein kann røra seg í er ein fortreyt :)


text:
Denise Duhamel (f. 1961). Hon er lærari í skapandi skriving og bókmentum á Florida International University, men býr í Hollywood saman við manninum Nick Carbó, sum eisini er yrkjari. Yrkingin “Framtíðarinnar vagina og penis” í Vencili Nr. 2/2007 er úr bókini Poems about Science and Mathematics. “Læran um at elskast” eisini í Vencili Nr. 2/2007 er úr The Woman With Two Vaginas.
- Forsíða
- Tíðarritið
- Savn
- Blaðsavn
- Greinasavn
- Upplestur úr Vencili
- Rithøvundar
- Hyggjuráð
- Leiðbeining
- Tekna hald
- Vencil á Facebook


text:
Eg royndi at hyggja beint fram.. Har stóð hann, mítt hjarta, mín kærleiki, mín besti vinur.
Tað var fantastiskt at ganga fram ímóti honum, við babba við mína lið og allan kærleikan rundan um okkum. Smílandi andlit, ein hiti og friður, ið eg ikki kann greiða frá. Vígslan var veruliga tað vakrasta eg havi verið partur av.
Dagarnar undan víglsuna høvdu vit fingið eitt so gott forhold til prest, at alt kendist so natúrligt. Hann hevði fingið eina góða fatan av hvørji vit vóru sum einstaklingar og sum par. Tískil hevði vígslan júst røttu mongd av øllum tí, ið okkara forhold stendur fyri.
Talan hjá presti var so beinrakin! Tá hann byrjaði at tala um versið í bíbliuni:
Kærleikin er langmóðigur, hann er góðviljaður; kærleikin øvundar ikki; kærleikin er ikki stórorðaður, blæsur seg ikki upp; hann hevur ikki ósømiligan atburð, søkir ikki sítt egna; hann ilskast ikki, er ikki illmintur; hann gleðist ikki yvir órættvísini, men gleðist saman við sannleikanum; hann tolir alt, trýr øllum, vónar alt, ber alt.
byrjaðu míni fyrst tár at renna. Hetta er eitt ørindi, sum eg havi lisið í nógv ár. Fyri meg er hetta tað í myndar kærleikan. Tá eg eri troytt ella ikki klári at hugsa klárt, minni eg meg sjálva á hetta ørindi. Vit hava øll lyndi til, at fara av sporinum við hvørt. Vit duga ikki altíð líka væl at elska tann vit eru saman við. Men tá er gott at hava okkurt, at stuðla seg upp undir, og hetta ørindi er mín stuðul. Tískil bleiv eg soo rørd, tá hesi vøkru orð blivu nevnd.
Fólk høvdu sagt við meg áðrenn, “minst til at njóta tað”. Hetta hevði eg lagt fokus á, at minnast til. Eg kláraði at njóta tað, alt sum tað var. Onkursvegna kendist hetta so natúrligt. Sum um at tað var ein sjálvfylgja at vit skuldu giftast.. Men tað er tað jú slett ikki! Vit høvdu tikið eina stóra avgerð, um at vit vilja liva saman. Hetta er jú slett ikki ein sjálvfylgja, og yvirhøvur ikki tá vit hugsa um at vit eru í 2017, og nógv slett ikki trúgva uppá hjúnarband longur. Náhh, men nú skuldu ringarnir á. Hetta gekk sum tað skuldi og endiliga kundi eg fáa fyrsta mussin frá mínum núkallaða MANNI! Wuhuuuu!
Tá vit komu niður aftur í stólarnar (nú somu megin), segði prestur at foreldur brúðrina, høvdu fingið eina sangarindu at framføra eitt lag fyri nýgifta parinum!! WHAAAAT??? Hetta vistu vit onki um, og vóru fullkomiliga tikin á bóli. Waaauw Waaauw! Tað var ongin annar enn Lena Andersen og Niklas Johannesen, sum vóru komin allan vegin til Skálavíkar, at gera henda serstaka dag enn meira fantastiskan! Íjøssus altso.. um tað er nakað, ið fær mítt hjarta at smelta, so er tað ein vakur kærleikssangur. OMG hesin sangurin var sum gjørdur til hesa løtuna. Sangurin hon sang, er ein ið John Lennon hevur skrivað, sum eitur “Grow old with me”. Jaaa, tá græt hendan madamman aftur. Lena sang hann barasta soo vakurt!!
Tárini blivu turkaði og nú var løtan komin at enda. Tá vit komu út um kirkjugáttuna, stóðu fimm vinmenn hjá Sigurd, sum vóru komnir úr Danmark, í militerbúna og við svøri og stóðu espalier. Hetta var sjálvsamt, hátíðarligt og vakurt.
Tað var so fantastiskt at síggja vinfólk, familju og kenningar, ið vóru komin í kirkjuna at njóta hesa serligu løtuna saman við okkum. (Sum nakað heilt serligt, høvdu vit Sveimandi, ið tóku alla vígsluna uppá video, so hesa fantastisku løtuna, hava vit longu endurliva fleiri ferðir).
Nú skuldu vit víðari til myndatøkuna við Miriam og Janus..
(Framhald næstu ferð)
M&K


text:
Semittar
Semittar er søguliga heitið fyri tey fólkasløg ið tosa og hava tosað semitisk mál. Orðið "semittur" kemur av syni Nóa nevndur Sem, ið sambært bíbliuni var ættfaðir at teimum semitisku fólkasløgunum, tvs. m.o. arábar, aramæaar, hebræar, bábylonar, kartaginiensar, fønikar og etiopar. Orðið fevnir sostatt øll núlivandi og útdeyðu semitiskttalandi fólkasløgini, men er tvítýtt, tí tað blandar málfrøði og tjóðfrøði (etnografi) saman, og er sostatt ikki í samsvar við nútíðar vísind.
Heitið "semittur" verður stundum nýtt um jødar, serliga í neiliga forminum antisemitisma.


text:
Okkara matstova hevur leskiligar italskar, meksikanskar, amerikanskar og indonesiskar rættir á skránni.
Um tú ynskir pitsa útvið – vinaliga trýst á útvið knøttin.
Á okkara kafe & barr fært tú lættan mat, alskyns kaffi við onkrum søtum afturvið ella kokteyls.
Hvørt týskvøld leita ung sum tilkomin sær oman at lurta eftir jassi aftur við einari øl ella einum kaffimunni. Tónleikurin byrjar kl 21.
Hotel Tórshavn liggur væl fyri, í einum sera hugnaligurm umhvørvi niðri í Vágsbotni, við útsýni yvir havnina og bátarnar frammanfyri og ráðhúsið og Vaglið aftanfyri.
Hotellið liggur bert fáar minuttir frá miðbýnum. Á hotellinum eru tilsamans 43 kømur. Á fyrstu hædd er matstovan hvonn Brasserie. Á gøtuhæddini er ein kafe & barr, eisini er ein uttandura kafe á gøtuhæddini. Hotellið hevur 6 fundarhølir.


text:
Venjingarlega heima á Sandi
Hetta vikuskiftið, er ungdómur okkara á venjingarlegu í ítróttarhøllini hjá sandoyingum.
Fyrri partur av venjingarleguni var fyri U10 og U12 leikarar, frá fríggjadegi seinnapart til leygardagin seinnapart.
Myndin av hópinum, saman við venjarum, er tikin seinnapartin í dag, tá U14 og U16 leikararnir møttu á venjingarleguni.
Øll hava tey verið røsk og ágrýtin at venja, eins og tey hava hugnað sær í fríløtum í høllini, og á Virkinum, heima á Sandi.
Vit takka fyri lán av hesum sera fitta ungdómi, eins og vit takka foreldrum og hjálparfólki, sum hava stuðlað við ymiskum í sambandi við leguna.
Aftur


text:
Okkum tørvar vaktir til gongu½maraton
Saman við Tórshavn Marathon skipar Krabbameinsfelagið fyri gongu½maraton 3. juni 2018. Okkum tørvar vaktir!
Kom og gakk - Gongu½maraton 3. juni í 2018
Saman við Tórshavn Marathon skipar Krabbameinsfelagið fyri gongu½maraton 3. juni 2018. Gang eitt ½ maraton og stuðla Krabbameinsfelagnum.
Undirlívsbólkurin hjá Krabbameinsfelagnum bjóðar til hugnaløtu
Undirlívsbólkurin hjá Krabbameinsfelagnum bjóðar øllum kvinnum, sum hava ella hava havt krabbamein í undirlívi til eina hugnaløtu. Hugnaløtan verður t
Njót sólina, men ansa tær
Endiliga hóma vit summarið, so nú er at sleppa sær út og njóta tað. Sólin lívgar eftir langa og kalda veturin. Umráðandi er tó at vera varin í sólini,
Seinfylgjubólkurin bjóðar til hugnaløtu
Bólkur fyri fólk við seinfylgjum eftir sjúku og viðgerð av krabbameini skipar fyri hugnaløtu mánadagin 14. mai kl. 19.00 á Grønlandsvegi 58 í Havn.
Krabbameinsfelagið hevur havt aðalfund
Á skránni var eisini nevndarval. Fyri vali stóðu Magnus Magnussen, Katrin Kalsberg og Jóhan Poulsen. Tey vóru afturvald fyri eitt 2 ára skeið.
Broyting í rørslutiltakinum hjá Krabbameinsfelagnum í Suðuroy.
Framyvir kemur rørslutiltakið at vera í Marghøllini í Vági hósdagar kl. 10.00 og ikki sum vant í Páls Høll. Byrjað verður hósdagin 26.04.18 kl. 10.00
Krabbameinsfelagið fegnast um, at viðgerðartrygd fyri allar føroyingar nú er í ljósmála
Tá ið talan er um t.d. krabbamein, er tað týðandi, at sjúkan verður staðfest skjótt, soleiðis at útlitini fyri at fáa heilsuna aftur, eru so góð sum t
Krabbameinsfelagið hevur aðalfund
Aðalfundur felagsins verður í hølunum hjá Krabbameinsfelagnum á Grønlandsvegi 58, Tórshavn, mánakvøldið 23. apríl 2018 kl. 19.00
Bólkurin fyri menn, sum hava ella hava havt prostatakrabba, bjóðar til hugnaløtu
“Hvussu varveita makar lívsgóðskuna í parlagnum, hóast prostatakrabba?" hetta kemur Ann Thomsen at hava eitt upplegg um mánakvøldið 30. apríl. Tiltaki
Kom við Krabbameinsfelagnum gongutúr leygardagin 14. apríl
Fært tú ikki upp í lag at fara í venjingarmiðstøð? Ella passa tíðirnar til innandura fótbólt ikki? Ikki skal altíð so nógv til fyri at røra seg. Lat t
Søkt verður eftir ph.d-lesandi til epidemiologiska verkætlan innan krabbamein
Søkt verður eftir ph.d-lesandi til epidemiologiska verkætlan innan krabbamein at byrja 1. september 2018 ella eftir nærri avtalu.
Skeið í húð og andlitsrøkt fyri kvinnur við krabbameini
The Body Shop í SMS skipar fyri skeiði fyri kvinnur, sum eru í ella fara í kemoviðgerð fyri krabbamein, mikukvøldið 11. apríl kl. 18.15.
Stomiambulatoriið bjóðar til kunnandi tiltak
Innbjóðing til kunnandi tiltak á Hotel Føroyum mikudagin 11. apríl kl. 17.00 til 19.30. Í ár er evni "brok og buglur", tað verður Eyðfinn Olsen, lækni
Kunnandi tiltak um eftirlit eftir viðgerð fyri bróstkrabba
Landssjúkrahúsið fer í næstum at broyta eftirlitsgongdina hjá kvinnum, ið ganga til eftirlit eftir viðgerð fyri bróstkrabba. Í hesum sambandi skipar L
Áhugaverd verkætlan um, hvussu føroyskir sjúklingar uppliva tað at fáa viðgerð uttanlands
Kanningin vísir, at føroyskir sjúklingar siga seg sum heild verða nøgdar við viðgerðargongdina í útlandinum, hóast tað eru átrokandi trupulleikar, ið
Kom til Opið hús hjá Krabbameinsfelagnum
Hósdagin 5. apríl hevur Krabbameinsfelagið Opið hús. Opið hús er eitt tilboð, ætla fólkið, sum hava ella hava havt krabbameini.
Innbjóðing til hugnakvøld hjá Undirlívsbólkinum hjá Krabbameinsfelagnum
Undirlívsbólkurin hjá Krabbameinsfelagnum skipar fyri hugnaløtu mánakvøldið 19. mars kl. 19.00 til 21.00 í hølunum hjá Krabbameinsfelagnum á Grønlands
Øll kenna onkran
Røsku Føroysku kvinnurnar á Kløvermarkini eru aftur í ár klárar á fótbóltsvøllinum. Í ár hjálpa tær okkum at seta fokus á krabbamein. Sum tær sjálvar
Bólkurin fyri menn, sum hava ella hava havt prostatakrabba, bjóðar til hugnaløtu
Bólkurin fyri menn, sum hava ella hava havt prostatakrabba, bjóðar til hugnaløtu mikukvøldið 28. februar kl. 19.00 - 21.00


text:
Í 1998 varð Sp/f Gravsteinar sett á stovn.
Vit framleiða, sum navnið sigur, gravsteinar.
Gravsteinarnir eru úr faldara okkara, ella eftir egnum ynski. Eisini seta vit nýggjar áskriftir á steinar og gera annað kirkjugarðsarbeiði, hesum viðvíkjandi.
Á virkinum starvast Kartin P. S. Mikkelsen, sum hevur arbeitt innan grótídnað síðani 1977, og Mikala G. McDonald, sum hevur veri í grótídnaðnum síðani 1982.
Vit leggja dent á at veita eina skjóta og góða tænastu, og eru altíð at heita á, um tygum hava okkurt at spyrja um.
Vit senda fegin óbindandi tilboð.


text:
Ársins Ólavsøkuframsýning í Listasavninum inniheldur ikki færri enn 363 sera ymisk verk. Framsýningin er í síni heild umrødd og presenterað væl og virðiliga í útvarpi, sjónvarpi og í bløðunum, men nógv eru verkini, sum als ikki eru nevnd. Til stuttleika havi eg valt nøkur út og fari komandi dagarnar at hava smáar viðgerðir av einstøkum verkum á Ólavsøkuframsýningini her á listablogginum. Ólavsøkuframsýningin í Listasavni Føroya er opin til og við 25. august.
Sum kurator av eri eg ikki minst fegin um tey mongu ungu, sum taka lut í Ólavsøkuframsýningini í ár, tí eg haldi tað vera umráðandi at fáa tey ungu á pall og í gongd. Myndina ovast hevur Saga Kapna málað. Saga er 19 ára gomul og hon var eisini við á Várframsýningini, sum var í Listasavninum herfyri. Myndin hjá henni á Ólavsøkuframsýningini er betri soleiðis at skilja, at hon ikki er so eindimensional pen sum hin, her er meira úttrykk og meira uppá spæl. Málihátturin er ungur, men minnir í stíli um eitt millumting millum Marlene Dumas og Beintu av Reyni og yvirhøvur fotobaserað málarí í 00´unum. Myndin á Ólavsøkuframsýningin er lutfalsliga lítil og eitur "Angry bitch", hon er málað á træ og er ein portrettmynd av eini óðari ungari gentu, sum er avmyndað í profil. Myndin er estetiserandi, eingin ivi er um, at tað hevur týdning hvussu mann sær út, eisini tá mann er ónøgd. Av tí, at myndarúmið er so lítið sum tað er og høvdið á gentuni er so stórt sum tað er, og kroppurin er ómetaliga lítil og klænur, hevur myndin okkurt klaustrofobiskt og anatomiskt avskeplað yvir sær, sum er ørkymlandi og sum verður styrkt av, at myndin av ungu gentuni er svørt og hvít eins og ein gomul fotomynd. Hervið fært tú umhvarvið av einari tragiskari søgugongd, tað minnir um strævnan pubertet, sum hjá summum gerst so út av lagið torførur, at tey svølta seg sjálvi í vónleysari roynd at stýra tilverunnar kaos. Men hetta er júst ikki ein instagram "thinspiration" mynd, men eitt fleirtýðugt málað verk, sum vekur ymiskar assosiatiónir í áskoðaranum, og tær eru ikki bara daprar. Myndin av teirri fratøru gentuni tykist hevur eisini eitt skemtiligt brá. Saga Kapna er ein evnarík ung kvinna, tað verður spennandi at síggja meira frá henni í framtíðini.
(KP)


text:
Borgarstjórin í Tórshavnar kommunu reksar nú í lesarabrćvi upp eina rřđ av útbyggingum, sum fara fram í Tórshavnar kommunu, og sum ćtlast at fara fram nćstu árini.
Hann nevnir eitt nú Eystaru bryggju, sum fer at kosta 465 mió. kr., Skúlan á Flřtum, sum fer at kosta 350 mió. kr., Tórsvřll, sum fer at kosta kommununi 50 mió. kr., og ymsar ađrar vallar- og hallarútbyggingar, sum fara at kosta tilsamans um 85 mió. kr.
Ein onnur útbygging, hann nevnir, er umvćlingin av kommunuskúlanum til lestraríbúđir, iđ soppur annars rak fólk úr. Tann umvćlingin kostar kommununi 15 mió. kr. Haraftrat koma bankabygningarnir, iđ kommunan keypti fyri 90 mió. kr.
Alt hetta reypiđ undirstrikar, at verandi býráđsmeiriluti er eitt byggi- og betongstýri, sum hevur lítlan ans fyri dagliga lívinum hjá borgarunum og enn minni ans fyri kommunukassanum nú og í framtíđini.
Bara hesar ílřgur og keyp, sum borgarstjórin nevnir, kosta yvir eina milliard. Av hesi upphćdd hevur býráđiđ viđ Skansabryggjuni og Skúlanum á Flřtum bundiđ komandi býráđ til 800 mió. kr. Lántřka skal fíggja meginpartin.
Men Musikkskúlan tekur borgarstjórin ikki upp á tungu. Tađ má merkja, at 100-tals břrn og ung viđ góđum tónleikagávum og teirra lćrarar ikki fáa betri umstřđur. Bíđilistin til skúlan er annars ikki stuttur.
Borgarstjórin nevnir eisini trappuna í Vágsbotni, Steinatún og Grasagarđ, har átřk eru framd. Řllum hesum málum havi eg atkvřtt fyri, nettupp tí tey skapa fortreytir fyri betri trivnađi hjá fólki. Somuleiđis havi eg atkvřtt fyri ítróttaútbyggingum, sum koma nćrumhvřrvinum í Gundadali, á Argjum og í Hoyvík til góđar.
Í einum býráđ er sum oftast semja um flestu mál, og so hevur eisini veriđ hesa setuna. Men verđur maktin ov maktfullkomin, má talast at, og tađ gera vit, tá tađ er neyđugt. Tá meirilutin blakađi ein av okkara úr samstarvinum, bođađu vit frá, at vit tóku střđu frá máli til mál.
Tíbetur gjřrdu vit tađ. Tí tá ov lćtt verđur fariđ um skattaborgarans pening, skal skattgjaldarin verjast.
Fólkiđ má setast fyrst. Minnisplátur og gylt hakagrev yvir politikarar mugu koma í ađru rřđ.
Jógvan Arge varaborgarstjóri úr Tjóđveldi
---


text:
Opinbering Jóhannesar
Opinbering Jóhannesar (á grikskum apokalypsis) er aftast í Bíbliuni. Í Opinberingini lesa vit um ein nýggjan himmal og eina nýggja jørð, tí hin fyrri himmalin og hin fyrra jørðin eru farin til grundar. Tá fer alt at verða, sum Gud av fyrstan tíð ætlaði, fullfíggjað og sera gott [1].
Innihaldsyvirlit
Rithøvundurin[rætta | rætta wikitekst]
"Kristus gav tað til kennar í myndum fyri tænara sínum, Jóhannesi (tað, ið brátt skal henda)". Soleiðis stendur í fyrsta versi í seinastu bók í Bíbliuni. Hesin Jóhannes verður seinni nevndur í 1,4-9, og 22,8. Eftir so at siga einmæltum fornkirkjuligum siðaarvi er tað Jóhannes ápostul, ið jú eisini skrivaði evangeliið og brøvini. Gaman í hava menn víst á, at bæði málsliga og innihaldisliga er stórur munur á evangeliinum og brøvunum, verða tey samanborin við Jóhannesar opinbering. Men samstundis kann verða víst á nógvar orðingar og málberingar, ið binda Jóhannesar opinbering saman við hini skrift hansara. "Tann líkskapur, ið veruliga er ímillum Jóhannesar opinbering, Jóhannesar evangelium og brøvini eftir Jóhannes, er so stórur, at hann so ríkiliga vigar upp ímóti tí muni, sum víst hevur verið á. Hvørki í evangeliinum, brøvunum ella í Jóhannesar opinbering er tað ein næmingur hjá Jóhannesi, ið talar, men eitt sjálvstøðugt valafólk við myndugleika. Einasta natúrliga frágreiðingin, sum eisini tann kirkjuligi siðaarvurin hevur borið út, er at vísa til ein høvund: Jóhannes ápostul" (Olaf Moe).
Skriftið[rætta | rætta wikitekst]
Skriftið er sent við heilsan. Tað hevur inngang, hvør ið hevur skrivað tað, hvønn ið tað er til, og tað hevur enda. Tí er skriftið, hvat ið formi viðvíkur, eitt bræv; men viðvíkjandi innihaldi ein bók. Skriftið er fyrst og fremst ætlað teimum sjey kirkjuliðunum í Lítla Ásia [2]. Hesi kirkjuliðini tykjast meginpartin at bera ávøkstur av virki Paulusar og hjálparmonnum hansara [3], og tey vóru øll í 50-árunum. Tað er økið, Jóhannes á serstakan hátt hevði umsjón við, tá ið hann búsettist í Efesus.
Tíðarfesting[rætta | rætta wikitekst]
Bókin má vera skrivað í eini tíð, ið var merkt av forfylging. Jóhannes vitnar sjálvur um tað [4], og í sendibrøvunum eru eisini ábendingar um hetta (2,9.13), og nógv verður sagt frá, hvussu stóran týdníng, tolmóðin hevur [5]. Men hvør er henda forfylgingin, talan er um?
1. Forfylgingin, tá ið Nero var keisari (54 e.Kr.-68 e.Kr.). ¨
Neyvan sannlikt. Henda forfylging var í Róm og hevði einki samband við keisaradýrkanina.
2. Forfylgingin, tá ið Domitian var keisari (81 e.Kr.-96 e.Kr.).
Tað er sannlíkari. Tá kom stór forfylging, sum serliga a) var í Lítla Ásia, og b) var knýtt at keisardýrkanini. Tey fólk, ið vildu ikki tilbiðja mynd keisarans, mistu ognir sínar og frælsi, ja, enntá lívið. Tað var óivað í hesi trongd og atsókn, at Jóhannes varð gjørdur útlagin og kom til Patmos. Ireneus skrivar umleið ár 185 e.Kr. (hann var lærusveinur Polykarps, ið var lærusveinur Jóhannesar): "Ikki er so langt síðan, at Jóhannesar opinbering varð skrivað, næstan í okkara egna ættarliði, seinast í stjórnartíð Domitians". Jóhannesar opinbering kann við stórari vissu verða tíðarfest til umleið ár 95 e.Kr.
Atvoldin[rætta | rætta wikitekst]
Enntá ógævuni noyðir hann at tæna tær at gagni. Hesi orð kanst tú taka fram, tá ið tú ætlar at siga frá, hvussu Jóhannesar opinbering varð til. Tað var, tá ið Jóhannes varð ýørdur útlagin og kom til oynna Patmos í Grikkalandi fyri Guds orðs og vitnisburðar sakir. Har slapp hann at taka ímóti opinbering Jesu Krists, sum hann seinni skuldi skriva niður í bók og senda teimum sjey kirkjuliðunum.
Ætlanin[rætta | rætta wikitekst]
Og serliga, nú ið tað er Jóhannesar opinbering, vit umrøða, kunnu vera grundir at gera av, hvør ætlanin er. Tað kann vera ein vernd ímóti tí misbrúki, ið júst hesi bók hevur verið fyri. Onkur, ið nevna skuldi bøkumar í Bíbliuni, nevndi so hissini ta seinastu leitbókina, og soleiðis er hon mangan vorðin nýtt. Men hon er ikki vorðin til at nøkta menniskjunnar forvitni til tess at veita fólki tilfar til alskyns høvuðbrýg. Hvør er tá ætlanin við hesi bók? At hjálpa, búgva út og ugga kirkjuliðið.
1. Hjálpa kirkjuliðinum at skilja støðuna á rættan hátt.
Tí viðvíkjandi líkist Jóhannesar opinbering mongum øðrum bókum Bíbliurmar, til dømis profetunum í GT og brøvunum í NT. Serstakliga í inngangsorðunum í sendibrøvunum verður andliga støðan í kirkjuliðunum lýst: Eg kenni... Eg veit... o.s.fr. Bara at liva eitt heilnæmt kristnilív, ger kirkjuliðið ført fyri at lúka tey krøv, sum bíða tí, og fullgera starv sítt.
2. Búgva út kirkjuliðið at liva fyri Harranum.
Í innganginum verður sagt, at bókin vendir sær til tænarar Jesu Krists [6], t.e. til teirra, ið hoyra honum til og vilja liva fyri honum. Hon skal búgva teir út ikki bara at standa stinnar og halda út, men eisini at verða til signingar, tá ið ódnin kemur í teimum seinastu døgum.
3. Ugga kirkjuliðið og vísa, at Guds ríki sigrar.
Tað er sagt, at Jóhannesar opinbering hevur ein boðskap at bera í krepputíðum. Í tíðum, tá ið friður og vælferð valda, eru tey ikki mong, ið lesa hana - ið hvussu er ikki mong, sum lesa hana á rættan hátt. Tá ið kreppur við stórum kollveltingum eru, kemur Jóhannesar opinbering óvarandi fólki við. Hon boðar, a) at Gud er í hásætinum enn - eisini tá ið tað ikki tykist so, og b) at ríki hansara at enda fer at sigra. Tí er Jóhannesar opinbering fram um alt ugganarbók Guds fólks.
Sundurbýti[rætta | rætta wikitekst]
Sjónir[rætta | rætta wikitekst]
Jóhannesar opinbering hevur eina framúr væl gjøgnumhugsaða skipan, 7-talið hevur nógv at týða í henni. Bókin er í høvuðsheitum um 7 sjónír:
- Fyrsta sjónín: Kallanin, sendibrøvini 1,9-3,22.
- Onnur sjónín: Innsiglini 4,1-8,1.
- Triðja sjónín: Lúðrarnir 8,2-11,18.
- Fjórða sjónín: Antikrist 11,19-14,20.
- Fimta sjónín: Vreiðiskálirnar 15,1-16,21.
- Sætta sjónín: Fall Bábylons 17,1-19,10.
- Sjeynda sjónín: Fullgeringin 19,11-22,21.
Innihald[rætta | rætta wikitekst]
Hvør sjónín er aftur skift sundur í sjey minni. Hetta síggja vit greiðast í sendibrøvunum, innsiglunum, lúðrunum og vreiðiskálunum. Hesar sjónir lýsa "tað, sum er", og "tað, sum henda skal eftir hetta" [7]. Tí hetta innihaldsyvírlitið:
1. Inngangur: 1. kap.
a) Yvirskift og heilsan (1-8) og b) kallanarsjónin (9-20).
2. "Tað, sum er": 2.-3. kap.
Hini sjey sendibrøvini, har hvørt kirkjulið sær annaðhvørt verður uggað ella revsað. Endamálið er: at búgva tey út til afturkomu Harrans.
3. "Tað, sum henda skal eftir hetta": 4.-22. kap.
Bókina við teimum sjey innsiglunum kann bara lambið, ið dripíð varð, lata upp.
a. Tey sjey innsiglini (6,1-8,1).
b. Teir sjey lúðrarnir (8,2-14,20).
c. Tær sjey vreiðiskálirnar (15,1-19,10).
d. Hin endaligi sigurin (19,11-22,17).
4. Endi: 22,18-21
Í hesi bókini er ikki gjørligt at viðgera gjøllari innihaldið í Jóhannesar opinbering. Vit mugu tí bara vera nøgd við at geva gætur eftir: a) nøkrum eyðkennum, og b) nøkrum ymiskum tulkingarroyndum - ið snúgva seg í stórum um, hvørjar áskoðanir eru á lýsingarnar í Jóhannesar opinbering.
Sereyðkenni[rætta | rætta wikitekst]
Jóhannesar opinbering hevur henda inngangin: "Opinbering Jesu Krists". Ápokalýptiskar bókmentir hava serlig eyðkenni. Dømi um ápokalýptiskar bókmentir eru Dánjalsbók og eisini lutvíst Ezekielsbók. Annars eru fleiri seinni jødisk rit dømi um hetta, sum til dømis tey bæði, ið tikið verður upp eftir í Judasarbrævinum, tey eru Enoksbókin og Himnaferð Mósesar. Hesar ápokalýptisku bøkurnar skilja seg í ávísum førum frá øðrum profetiskum bókmentum. Ein partur av tí, ið eyðkennir tær, er eisini í Jóhannesar opinbering.
Ápokalýpsan[rætta | rætta wikitekst]
1. Ber dám av hinum sjey miklu sjónunum.
2. Tekst nógv við framtíðina - men tveir kapitlar í Jóhannesar opinbering eru um tað, sum er, hinir kapitlarnír lýsa tað, sum brátt skal henda.
3. Nýtir mong ímyndarlig tøl, 3-talið er tal Guds [8],4-talið er skapanar talið, sbrt. teimum fýra livandi verunum framman fyri hásætinum [9], mannaættín í fýra: tjóðirnar, ættargreinirnar, tungumálini, fólkasløgíni [10], náttúran í fýra: himmal, jørð, hav og áir [11]; 6-talið serstakan týdning, tá ið talan er um mótstøðuna móti Gudi. Bábylon verður nevndur 6 ferðir, drekin 12 ferðir (2 ferðir 6), og djórið 36 ferðir (6 ferðir 6), og tal djórsins er 666. 7-talið er á serstakan hátt heilagt tal. Tað sigur frá viðurskiftunum ímillum Gud og skapning hansara (3 ferðir 4), sbrt. samansetingini. 10-talið er tal fullkomuleikans og fyllunar [12], og at enda 12-talið, ið er tal Ísraels og kirkjuliðsins (sbrt. teimum 12 ættunum og teimum 12 ápostlunum) og her í Jóhannesar opinbering 12 grundarsteinar í tí nýggja Jerúsalem [13], teir 24 elstu frammi fyri hásætinum (2 ferðir 12) [14] og teir 144.000 innsiglaðu (12 ferðir 12 000).
4. Nýtir fjølbroyttar ímyndir og myndir. Í Jóhannesar opinbering verður talað um: stjørnur, ljósastakar, eld, horn, eygu, roykilsi, lambið, leyvuna o.s.fr. Naktar av hesum myndum skilja vit best eftir GT, sum er ógvuliga týdníngarmikið sum grundarlag undir Jóhannesar opinbering.
5. Einglar millumgongumenn. Teir hava nógv at týða í teimum tilburðum, lýstir verða. Tað er tí ein ómetaliga ríkur og mangan fremmandur heimur, ið liggur fyri okkum í hesi bók. Ofta verður dentur lagdur á, at okkurt "var líkt" og "var sum", ið gevur ábending um, at hetta skal verða sum ímyndir, og ein veruleiki býr undir. Men hvussu skal so hetta verða tulkað? Ja, hetta hava verið nógvar áskoðanír á. Tað viðvíkur ikki bara einstøkum stakleiðum, men eisini - og fram um alt - hvørja áskoðan vit sum heild skulu hava á Jóhannesar opinbering.
Tulkan[rætta | rætta wikitekst]
Tá ið tað er at tulka Jóhannesar opinbering sum heild, eru trý aðalevni [15].
1. Tann tíðarsøguliga tulkanin.
Sambært hesi tulkan vísir bókin als ikki til eina fjara framtíð, men lýsir støðuna, tá ið bókin varð skrivað. Verður samtíð Jóhannesar ølla kannað, kanngreiði verða fingin á, hvat Jóhannesar opinbering vísir til.
2. Tann kirkjusøguliga tulkanin.
Hon hevur við sær, at vit hava fyri okkum spádómar um tær týdningarmestu hendingarnar í kirkjusøguni frá døgum Jóhannesar og alt at endatíðunum. Talan er tí um eitt spádómsyvirlit yvir innara og ytra skap kirkjunnar. Menn halda seg til dømis kenna aftur ymsar partar í kirkjusøguni, tá ið lisið verður um hini sjey kirkjuliðini o.s.fr.
3. Tann eskatológiska tulkanin.
Sambært hesi tulkan er Jóhannesar opinbering ein spádómur um kirkjuliðsins seinastu dagar og Guds ríkis fullgering. Henda áskoðanin var vanlig í fyrstu døgum kristindómsins. Hon er eisini hin best grundgivna. Hon talar eisini til okkara um, hvat síðan skal henda.
Keldur[rætta | rætta wikitekst]
- ↑ http://snl.no/Johannes%26apos%3B_%C3%A5penbaring
- ↑ Opinbering Jóhannesar 1,11
- ↑ Ápostlasøgan 19,1
- ↑ Opinbering Jóhannesar 1,9
- ↑ Opinbering Jóhannesar 2,2-19 og 3,10
- ↑ Opinbering Jóhannesar 1,1
- ↑ Opinbering Jóhannesar 1,19
- ↑ Opinbering Jóhannesar 1,4-8
- ↑ Opinbering Jóhannesar 4,6
- ↑ Opinbering Jóhannesar 5,9; 7,9; 11,9
- ↑ Opinbering Jóhannesar 8,7-12
- ↑ Opinbering Jóhannesar 2,10; 12,3; 13,1; 17,12
- ↑ Opinbering Jóhannesar 21,12
- ↑ Opinbering Jóhannesar 4,4
- ↑ http://www3.telus.net/thegoodnews/revstudy1.htm


text:
Kiribati
Kiribati er eitt oyggjaland í Kyrrahavinum. Høvuðsstaðurin eitur Bairiki. Oyggjarnar í Kiribati eru tilsamans støddar sum Streymoy, Suðuroy, Nólsoy og Vágar, ella eitt sindur meiri enn hálvar Føroyar. Men tað er so langt ímillum oyggjarnar í Kiribati, at sjóøkið er líka stórt sum alt India. Í Kiribati búgva umleið 100.000 fólk. Til Mikronesia, sum merkir “tær smáu oyggjarnar”, hoyra londini Guam, Marshalloyggjar, Mikronesiasamveldið, Belau, Nauru og Kiribati.
Í Kiribati eru 33 oyggjar, sum eru spjaddar um eitt øki á 3.500.000 km², sum er 3.800 kilometrar kring Ekvator. Talan er um 32 kolralloyggjar og eina oyggj, Banaba. Navnið verður úttalað /kiribas/, sum er ein mikronesisk broyting av tí fyrrverandi enska navninum fyri tann stóra oyggjabólkin The Gilbert Islands. Umframt Gilbertoyggjarnar so eru aðrar oyggjar í Kiribati, tær flestu av Linjuoyggjunum eru partur av Kiribati, oyggin Banaba og so oyggjabólkurin Føniksoyggjarnar, sum eru nærum óbygdar.
Í 1892 gjørdist Gilbertoyggjarnar partur av tí bretska protektoratinum saman við Ellice Islands. Gilbertoyggjarnar gjørdist eitt hjáland í 1916 og fingu sjávstýri í 1971.
Almenn mál í Kiribati eru enskt og Kiribatiskt, sum er eitt mikronesiskt mál.
Avstralásia : Avstralia · Norfolksoyggj · Jólaoyggj · Kokosoyggjar
Melanesia : Fidjioyggjar · Papua Nýguinea · Nýkaledónia · Sálomonsoyggjar · Vanuatu
Mikronesia : Guam · Kiribati · Marshalloyggjar · Norðaru Marianaoyggjar · Mikronesiasamveldið · Nauru · Palau
Polynesia : Amerikanska Sámoa · Cooksoyggjar · Franska Polynesia · Hawai'i · Nýsæland · Niue · Pitcairnoyggj · Sámoa · Tokelau · Tonga · Tuvalu · Wallis- og Futunaoyggjar


text:
9.8.08
Grand Canyon
Ovast, djarva kvinnan á einum kneysa í Grand Canyon og síðani reyðu røðirnar í somu gjónni. Hanus Jógvan og Birgir avmyndaðir við Desert View og Kolb Studio (Myndir: Hanus og Birgir Kruse)
Ein hin stórsta upplivingin hjá ferðandi fólki í USA er Grand Canyon. Vit valdu sunnaru inngongdona, ella rættari sunnara áarbakka á Colorado ánni, ið er botnurin og jarðfrøðiliga meginorsøkin til Grand Canyon. Her er bratt og vítt um at fara. Besta dirvið at ganga og taka myndir í hæddunum hevði Hanus. Hann fotograferðaði ein kvinnu, sum uttan trygd ella útgerð yvirhøvur, gekk einsamøll út á ein leysan kneysa.
at 9:52 AM
Labels: ferðafrásøgn


text:
Jólast og pyntast er ikki serføroyskt, tó at vit gera rættiliga nógv burturúr. Eg havi altíð hildið, at bretar gera nógv burtur úr elektriskum ljósum í vindeygunum, ið hvussu er munandi meira enn føroyingar. Hetta var ið hvussu er mín fatan tá eg búði í York. Kanska eru skotskir og enskir siðir ikki teir somu, tí í Aberdeen eru fá ljós at síggja í privatum húsum – ein onnur orsøk til tey fáu ljósini kann sjálvandi vera at tey eru farin av móta, ella at fólk hava tikið til eftirtektar áheitanirnar um at brúka sum minst av óneyðugari orku vegna koltvísúrnisútlát.
Men sjálvandi eru undantøk, og á myndini sæst eitt lýsandi dømi um “Æðuvík í Aberdeen”.
Update, 10. jan. 2011: Helt aftur nýggjár í Aberdeen hetta ársskiftið, og mín sann um ikki somu hús eru pyntað á júst sama hátt enn. Okkurt bendir á, at tey ikki taka ljósini niður millum jólini, men einans sløkkja. Tað rokni eg ikki við hevði hent í Føroyum. Hvørt tað er tí fólk eru bangin fyri at vindur fer við prýðinum, ella tí at fólk vænta at fáa onkra skemtiliga viðmerking skal vera ósagt.


text:
6.7.08
Ár og nøvn
Á grøvini hjá pápa mínum, Jógvan Kruse, sum hevði verið 84 ár í dag. Niðriundir eru vit fýra systkinini, Oddmar við dóttrini Súsonnu, Benadikta, Elisabeth og Birgir, avmyndaði norðuri á Eiði, saman við mammu, Amandu, tá hon fylti 75 ár 8. september í fjør. Føðingardagin helt hon á Hotel Eiði sama dag. Niðast eru Hanus, Unn, Birgir og Jógvan avmyndaði á sama staði (Myndir: Unn og Oddmar Kruse)
Í dag er føðingaradgur hjá pápa mínum Jógvan Kruse. Hann doyði 10. mars 1997. Yngri sonurin, Jógvan, er uppkallaður eftir abbanum. Hesin dagur er eisini okkara brúdleypsdagur. Vit giftust 6. juli 1993. Tíðin gongur, má sigast.
at 1:21 PM
Labels: føðingardagur


text:
Í kvøld frumsýndi Kringvarpið filmin Hann rópar á meg (58 min), sum er ein lýsing av listamálaranum Torbjørn Olsen (f.1956) beint nú, og aftur til barnaárini úti í Grønlandi í Havn.
Tað er Ivan Hentze Niclasen, ið hevur lagt til rættis, og Hans Petur Hansen, sum hevur filmað og klipt.
Onnur eldri brot síggjast eisini. Tey eru úr filminum hjá Katrin Ottarsdóttir Atlantic Rhapsody (1989), úr einum dokumentari, sum Øssur Winthereig gjørdi um Torbjørn í 2000, og úr mentanarsendingini Basalt, sum Ingun í Skrivarastovu og Bjarni Rubeksen gjørdu um altartalvur í 1998.
Í Útvarpinum í morgun segði Ivan, at filmurin um Torbjørn er gjørdur uttan handrit, men úr eini rúgvu av filmsupptøkum, kanska tretivu. - Í so máta er filmurin tretivu stuttfilmar, sum á ymsan hátt lýsa Torbjørn sum listamann og menniskja, segði Ivan.
Í fyrsta umfari kann sigast, at hetta er ein álvarsligur mangul og veikleiki í allari framleiðslu, at leggja handritið til viks og lata filmin, sum er tøkur, taka yvirhond. Men sum frá líður verður veikleikin vendur til eina avgjørda styrki. Stillisliga fer hann at liva sítt egna lív, filmurin.
Eins og Torbjørn sjálvur sigur um málningarnar, sum rópa á hann – tað er ikki motivið, tað eri eg og málningurin, sum tað snýr seg um – á sama hátt kunnu vit siga, at lidni sjónvarpsfilmurin í kvøld bleiv til Torbjørn og skíggjan.
Lidna avrikið bleiv ein stillfør, gamaní í byrjanini nakað leiðilig, heild, sum veksur í forteljandi styrki, heilt til endan.
Vit hoyra um uppvøksturin úti í arbeiðarakvarterinum í Grønlandi, har tey lána telefonina frá grannanum, um drongin, sum legst inni hjá foreldrunum og óttast alt, um Ingálv og bjargandi Keypmannahavn, um styrkjandi brøðralagið og oyðandi brennivínið. At enda fær læknin orðið, at lýsa viðbreknu heilsuna og heilt nágreiniliga livrina, sum hevur fingið skorpu. Við søguligum flash backs og fram til nútíðina við kenda útsýninum, har Vesturkirkjan er mitt fyri, síðani Molin, fjørðurin og Nólsoyggin í baksýni. At enda gulgrumsutar náttarmyndir av einsama vallaranum úti í Grønlandi. Einsemi, meðan málningurin rópar, sum heitið sigur. Og so verður einsliga gongan í tunga leðurjakkanum avbrotin við góðu tíðindunum um Mentanarvirðisløn landins eitt myrkt kvøld í Leivsgøtu, innan hann fer um hornið eftir Eiriksgøtu. Í køliskápinum bíðar ein Gull.
Heilrunnið, uttan filtur, uttan handrit.
Gott og óprentiøst. Bravo!
Í Mentanarblaðnum í Sosialinum eitt vikuskifti í mars í ár hevði Dorit Hansen framúr góða og beint fram erliga samrøðu við Torbjørn Olsen um somu viðurskifti, sum filmurin varpar ljós á - rópandi løriftið, sum er húð listamansins á vegginum, og órógvandi, men eisini stabiliserandi Gullølina, sum aldri fer úr eygsjón. Húðin hongur á vegginum var heitið á samrøðuni.
Torbjørn avmyndaði eg í rutubussinum í Sandoynni, tá hann var á veg til Skálavíkar at fáa Mentanarvirðisløn landins hin 16. januar í ár. Fyrst í øðrum borðinum, so í hinum bussborðinum.


text:
Við bókini Marius Olsen / Prent 1980-2016, ið hevur nett somu stødd sum ein LP-plátuhúsi, hevur eitt tað virknasta forlagið í landinum eftir stuttari tíð givið út tríggjar stórbøkur. Eina um Seyðahald og eina um William Heinesen og nú hesa. Lítið prangandi finni eg nýggju kvadratisku prentlistaligu bókina við 400 blaðsíðum um Marius Olsen undir yvirskriftini pappírsbók í útgávuskránni hjá Sprotanum. Tað er nokkso stuttligt. Pappírsbók í talgilda meldrinum. Og tað innbundin í stívari permu og stórum broti.
Ótroyttiliga drívmegin í Sprotanum er Jonhard Mikkelsen, sum her sæst í Reinsarínum í sambandi við hóskvøldstiltakið Orð og Tónar. Niðara myndin er av Hotel Føroyum, tá russiski høvundin Mikhail Sjisjkin vitjaði í 2012 og Sprotin gav út Brævabókina.
Kanska var tað við bókini um KOKS, at forlagið Sprotin legði seg eftir tí slagnum av bókum, sum úti í heimi verða kallaðar coffee-table books, og í ensk-føroysku orðabókini hjá sama forlag verður lýst sum "ein stór og dýr myndskrýdd bók". Ja, beint til kampingvognin í heita summarinum. Men dýra haldi eg hana ikki vera.
Nýggja bókin um Marius Olsen er úrval av tí besta, ið meistarligi grafikarin hevur avrikað í 36 ár. Tí er hon ein úrvals kaffiborð-bók at blaða í og fáa innlit í, síðu fyri síðu. Gunnar Hoydal, Jan Andersson, Ilona Raipala og Inger Smærup Sørensen hava skrivað tekstin, og Marius skrivar sjálvur um prenttøknina í bókini, sum er á føroyskum og enskum. Her havi eg avmyndað Marius í Listaskálanum, tá stóra framsýningin við Tommy Arge var í februar í fjør.
Bókin varð løgd fram í Norðurlandahúsinum 17. juni, afturvið stórari framsýning við verkum hjá Mariusi sjálvum, sum enn standa uppi. Flestu verkini eru gjørd hjá Jan Anderson og Fríðu Matras Brekku í Steinprenti, sum byrjaðu virksemi fyri 17 árum síðani, og í nøkur ár hava hildið til í søguligu hølunum hjá Öström á Skálatrøð. Framsýningin hjá Mariusi sæst í Norðurlandahúsinum fram til 16. august.
Millum prentini hjá Mariusi eru sitat hjá Inger Smærup Sørensen, sum í 2008 gav út Livandi list, og sigur soleiðis um aktuellu listaverkini: "Tey glæsiligu verkini hjá Mariusi Olsen rúma óendaliga nógv løg. Eftir eitt lag koma fín, viðbrekin og lýrisk løg til sjóndar. Skemtilig, sjálvt speisk løg, gátufør, innilig, symbolistisk løg og sniðfundig, filosofisk løg avdúkast spakuliga. Beint fyri eygunum á okkum vaksa løg við ekspressivum ørskapi, løg við nossligari ornamentgleði og løg við eini vakrari, myrkari dýpd, sum tað bara ber til at finna í listaverkunum hjá Mariusi Olsen. Onki annað stað í heiminum."
Í summar fer Tóroddur Poulsen at arbeiða og sýna fram í Steinprenti. Hann er við í framsýningini Sjá tú blánar, sum er á skránni beint nú. Omanfyri er hann avmyndaður í Steinprenti í juni í 2013. Í heyst fer Rannvá Kunoy at arbeiða í Steinprenti. Niðanfyri er Ranvá avmyndað saman við Elsu av Reyni, konu Ingálvs, tá framsýningin Frontal læt upp í Norðurlandahúsinum í juni í 2010.


text:
Steypakappingarnar hjá dreingjum
Í FSF-varpinum í dag, er drigið í steypakappingunum hjá dreingjum U15, U17 og U21. Í fyrstu dystunum møta okkara lið ávíkavist ÍF, ÍF ella KÍ og NSÍ.
Hjá U15 verður leikt um Cadbury-steypið, sum U14 hava spælt um inntil í fjør. Í lutakastinum fóru okkara dreingir, eins og tvey onnur lið, beinleiðis til fjórðingsfinaluna, har vit møta ÍF í Fuglafirði, tann 26. mei.
U17 spæla um Blaðberasteypið, eins og U16 undanfarin ár. Og eisini hjá U17 komu vit beinleiðis í fjórðingsfinalurnar, har vit, á heimavølli, møta vinnaranum av dystinum í 1. umfari ímillum ÍF og KÍ. Fjórðingsfinalurnar hjá U17 verða eisini leiktar tann 26. mei.
Einasta lið okkara, sum ikki fór beinleiðis í fjórðingsfinalurnar, vóru U21-dreingirnir. 6. mei spæla teir 1. umfar í Runavík móti NSÍ. Koma teir víðari, skulu teir spæla móti vinnaranum av dystinum ímillum HB og KÍ, eisini á heimavølli.
Komandi dystir
Betri-deildin, 27. mei kl. 15:00
07 Vestur - Skála
2. deild, 26. mei kl. 15:00
07 Vestur - NSÍ
Kvinnur, 23. mei kl. 18:20
AB/B71 - 07 Vestur a
Fleiri
Betri Deildin
Stigatalvan
Málskjúttar
Málskjúttar


text:
Hóskvøldið 23. november kl. 20 verður fundur í Mettustovu í Havn, har kunnað verður um nýggju tilhaldslógina eins og um Heildarætlan um harðskap í parløgum og nærsambondum. Sum eitt av átøkunum í Heildarætlan um harðskap í parløgum og nærsambondum samtykti løgtingið í heyst lóg um tilhald, uppihaldsforboð og burturvísing. Lógin veitir m.a. heimild at vísa…
Kvinnufelagasamskipan Føroya boðar til ársfund í Mettustovu úti á Reyni í Havn. Allir limir í Kvinnufelagnum eru hjartaliga vælkomnir á ársfund, sum er eitt gott høvi at hitta aðrar kvinnur, ið eisini hava áhuga fyri arbeiðinum fyri javnstøðu til kvinnur. Ársfundur Ársfundurin verður settur kl. 10. Fundarskráin fylgir lógum felagsins. Uppskot til viðgerðar á fundinum…
Lív S. A. Simonsen, M.A. í søgu, heldur 14. februar 2017 kl. 19:30 fyrilestur í Mettustovu um føroyskar kvinnur, ið fóru niður til Keypmannahavnar uml. 1900-1920. Kvinnur vóru í meiriluta millum føroyingar, sum búðu niðri hetta tíðarskeiðið. Í 1911 búðu 518 føroyingar í Danmark, og av teimum vóru 343 kvinnur. Støðan líkist tí nógv henni, ið sæst í dag. Í…
Aðalfundur hjá Kvinnufelagnum í Havn verður 28. februar 2017 kl. 19.00 í Mettustovu. Skrá sambært viðtøkum felagsins. Uppskot til viðtøkubroytingar er á skrá. Nevndin mælir til at broyta § 15 í viðtøkunum soleiðis: “Heldur Kvinnufelagið uppat, verða ognir felagsins latnar til Kvinnuhúsið.” Uppskot, sum skulu á skrá, skulu verða nevndini í hendi í seinasta lagi 8…


text:
Alkohol kongur
Rithøvundur: Jack London
Upplesari: Flemming Samuelsen
Fløgur: 8
Tíð: uml. 8 tímar
Útgávuár: 2011
Sjálvsævisøgulig skaldsøga, har kendi rithøvundurin Jack London (1876-1916) sigur frá lívinum sum rúsdrekkamisnýtari og teimum skaðiligu árinunum, sum rúsdrekka hevur á tann einstaka og samfelagið. Eftir hansara tykki var alt ov lætt at fáa fatur á rúsdrekka, og eingin maður var roknaður sum rættur maður, smakkaði hann sær ikki á, nakað hann javnan upplivdi umborð á skipum á veiðiferð í Kyrrahavinum og í havnini í Oaklandi, har ein stórur partur av hesi frásøgnini fer fram.


text:
29. januar 2018Nr. 7
Kunngerð um broyting í kunngerð um upptøku á vallista av persónum, ið hava valrætt, hóast teir ikki hava tilhald í Føroyum
§ 1
Í kunngerð nr. 137 frá 23. september 1992 um upptøku á vallista av persónum, ið hava valrætt, hóast teir ikki hava tilhald í Føroyum, sum broytt við kunngerð nr. 33 frá 24. mars 1998 verða gjørdar hesar broytingar:
1. Inngangurin verður orðaður soleiðis:
“Við heimild í § 8 a í løgtingslóg nr. 49 frá 20. juli 1978 um val til Løgtingið, sum broytt við løgtingslóg nr. 68 frá 13. mai 1992 og løgtingslóg nr. 47 frá 11. mai 2009, verður ásett:”
2. Skjalið til kunngerð nr. 137 frá 23. september 1992 um upptøku á vallista av persónum, ið hava valrætt, hóast teir ikki hava tilhald í Føroyum verður orðað sum ásett í skjali 1.
§ 2
Henda kunngerð kemur í gildi dagin eftir, at hon er kunngjørd.
Heilsu- og innlendismálaráðið, 29. januar 2018
Sirið Stenberg (sign.)
landsstýrismaður
/ Turid Arge (sign.)
Skjal
“Skjal 1
Umsókn um upptøku á vallista fyri føroyingar, ið búgva uttanlands
NB. Umsóknir, sendar inn ov stutta tíð áðrenn valdagin, kunnu ikki roknast avgreiddar til valið.
Sendast til:
1. Umsøkjarin, ið hevur fyribils tilhald uttan fyri Føroyar, søkir um upptøku á vallistan
2. Útbúgvingin uttanlands
3. Aðrar upplýsingar
4. Undirskrift
“


text:
ð«ð´Ãkæruvaldið hevur reist ákæru móti skipara og eigara á ribbáti à sambandi við eitt óhapp à Skopunarfirði 2. juli 2017.
Skiparin er ákærdur fyri brot á kunngerð frá 2008 um manningarásetan á førum minni enn 20 bruttotons à strandarsigling, sum sigla við upp til 12 ferðafólkum, tÃ
- manningin bert taldi ein, hóast fleiri enn 5 ferðafólk vóru umborð
- hann ikki hevði størra dugnaskaparsprógvið à sigling
- hann ikki hevði góðkent trygdarskeið fyri sjófólk
- hann ikki hevði heilsuváttan fyri sjófólk, og
- tà persónur við dugnaskaparsprógvi à motorpassing ikki var umborð, hóast báturin hevði størri framtøkumegi enn 100 KW.
Felagið, sum eigur bátin, er ákært fyri brot á kunngerð frá 2017 frá Sjóvinnustýrinum um byggikrøv og útgerð o.a. til smærri vinnufør, tà felagið hevði ábyrgdina av, at
- báturin sigldi við ferðafólki, hóast siglingarloyvið til ferðafólk ikki var endurnýggjað.
Løgreglan frætti um tilburðin, tá ein kvinna varð flutt á Landssjúkrahúsið til kanningar, og valdi tà at kanna málið við atliti til trygdina hjá ferðafólkum umborð á slÃkum bátum.
Ãkæruvaldið hevur sÃðani avgjørt, eftir at málið hevur verið til hoyringar hjá Sjóvinnustýrinum, at reisa ákæru, og hevur sent málið til Føroya Rætt.
Vegna ákæruvaldið og løgregluna.
Herman Brekku
politiassistentur
ðºÂ ð¬ð±KNR1 KNR2 ð©ð°DR1 DR2 DR3 DR Kultur ððºð¸ð¬ð§Sky News BBC France 24 Bloomberg
ð§Â ð©ð°Radio24syv DR Radioavisen DR P1 Orientering  DR P1 Nyheder fra Grønland på dansk P1 P2 P3